ועדת הפנים והגנת הסביבה, כנסת 19, פרוטוקול מספר 27, 2013-05-21 11:30

מירי רגב: בוקר טוב לכולם.

מירי רגב: אני רוצה לפתוח באופן רשמי את ועדת הפנים והגנת הסביבה של הכנסת בהצעה לסדר של חבר הכנסת ליצמן בסוגיית שדה בריר.

מירי רגב: שדה בריר זה אזור שמועשר בפוספטים.

מירי רגב: כיל ורותם מנסים כבר מספר שנים באמצעות ועדת התכנון והבנייה לקבל אישור לבצע פיילוט.

מירי רגב: כרגע הנושא הזה נמצא בבדיקה של גורמים שונים.

מירי רגב: יש חוות דעת סותרות אם הפיילוט הזה מסכן חיי אדם או לא.

מירי רגב: הדיון הזה בא כדי לשמוע את עמדות הגורמים הרלוונטיים.

מירי רגב: מבחינתי הגורמים הרלוונטיים הם משרד הבריאות, המשרד להגנת הסביבה ומשרד הפנים.

מירי רגב: ליצמן, יוזם הדיון, בבקשה.

יעקב ליצמן: תודה רבה, גברתי היושבת ראש.

יעקב ליצמן: במסגרת תפקידי כסגן שר הבריאות הובא לפניי הנושא הזה של הכרייה בשדה בריר.

יעקב ליצמן: אני רוצה להדגיש כמה דברים שביררתי ממקור ראשון.

יעקב ליצמן: עמדת משרד הבריאות בזמני – יושב כאן פרופ' גרוטו שיגיד לבד מה עמדת משרד הבריאות – הייתה באופן נחרץ נגד.

מירי רגב: מתי הייתה העמדה של משרד הבריאות?

יעקב ליצמן: הייתי סך הכל 4 שנים בתפקיד.

יעקב ליצמן: חודשיים אני כבר לא.

יעקב ליצמן: אני לא יודע בדיוק מתי.

מירי רגב: יש לי כאן מסמך של גמזו.

מירי רגב: רוני גמזו עבד איתך?

מירי רגב: יש לי כאן מסמך של גמזו שהוא בעד הניסוי.

מירי רגב: אני לא יודעת אם הוא היה בתקופתך או לא.

יעקב ליצמן: כנראה שגמזו החליף כובע מאז שעזבתי את התפקיד.

מירי רגב: זה מ-2011.

מירי רגב: עוד היית בתפקיד.

יעקב ליצמן: אני אומר לך בדיוק.

יעקב ליצמן: יושב כאן בן אדם שממונה על הבריאות.

מירי רגב: עזוב אותי מהבן אדם.

מירי רגב: אנחנו עושים פה דיון לא רק כדי לדבר, גם כדי לקבל החלטות.

<אפי מיכאלי: גברתי, יש מסמך מ-2012 של משרד הבריאות.

מירי רגב: יש לי כאן מסמך מ-2011.

יעקב ליצמן: אני חוזר ואומר שעמדת משרד הבריאות בתקופתי - - -

מירי רגב: זה מסמך שהגיע אלי כחומר עבודה.

יעקב ליצמן: אני מכיר את הנפשות הפועלות.

יעקב ליצמן: אני מכיר כאן את ההון והשלטון.

יעקב ליצמן: ישבתי שם 4 שנים.

יעקב ליצמן: אני מכיר מילה במילה מה שקורה שם, שלא יספרו לי סיפורים.

יעקב ליצמן: הדבר הזה מסוכן לתושבי ערד בצורה חריפה ביותר.

יעקב ליצמן: מה שקורה כאן זה שיש אינטרסנטים, יש חברות גדולות.

יעקב ליצמן: אני לא יכול להתמודד איתן, יש להן הרבה כסף.

יעקב ליצמן: לא איכפת להן הבריאות של הציבור.

יעקב ליצמן: אני רוצה להזכיר לכולם שערד, בניגוד למקומות אחרים, היא עיר בריאה וטובה לחולי אסתמה.

יעקב ליצמן: יש חוק עזר שאומר שאסור לנטוע שם כל מיני זרעים כי זה יכול להזיק לבריאות הציבור.

יעקב ליצמן: אין מצב שאנחנו ככנסת נאפשר לאנשים לעשות כסף על חשבון הבריאות של התושבים.

יעקב ליצמן: אני לא יודע מה המסמך של גמזו.

מירי רגב: תיכף אני אקריא אותו.

יעקב ליצמן: זה לא כל כך מעניין.

דב חנין: יש סיפור מאוד קשה מאחורי הסיפור הזה, כדאי לשמוע אותו.

דב חנין: קרו דברים מאוד חמורים.

דב חנין: סגן השר מדבר בעדינות, אבל קרו פה דברים מאוד חמורים.

יעקב ליצמן: בתקופתי התחילו לחצים ואמרו לי שצריך את זה לביטחון המדינה.

יעקב ליצמן: בדקתי את זה.

יעקב ליצמן: זה שקר אחד גדול.

יעקב ליצמן: בדקתי את זה אתמול.

יעקב ליצמן: אין פה שום אינטרס ביטחוני, שום אינטרס ציבורי, זה רק עניין של ג'ובות, רק עניין של כסף.

דוד צור: יש אינטרס תעסוקתי?

יעקב ליצמן: לא.

יעקב ליצמן: העניין התעסוקתי לא משנה לבריאות הציבור.

יעקב ליצמן: יש שם 7000 או 10 אלפים תושבים.

יעקב ליצמן: מה מעניין אותם העניין של התעסוקה אם זה מזיק לבריאות?

יעקב ליצמן: היית רוצה לעשות ליד תל-אביב דבר שיזיק לך לבריאות בגלל שהוא נותן תעסוקה?

יעקב ליצמן: איך אפשר לדבר בכלל ככה?

יעקב ליצמן: איך אפשר להגיד שבגלל תעסוקה?

יעקב ליצמן: זה הכל עניין של כסף.

יעקב ליצמן: יכול להיות שאתה מייצג כאן מישהו.

דוד צור: אני לא מייצג אף אחד.

דוד צור: אני מייצג את עצמי.

דוד צור: אני שואל.

יעקב ליצמן: רבותיי, הייתי שם, ראיתי.

יעקב ליצמן: היו עלי לחצים.

יעקב ליצמן: היו אין סוף ישיבות עם משרד ראש הממשלה ועם כל הגורמים.

יעקב ליצמן: משרד הבריאות אמר לא.

יעקב ליצמן: משרד הבריאות אמר שאסור לעשות את זה, זה מזיק לתושבים.

יעקב ליצמן: ראיתי שיש כל מיני גורמים שמפעילים לחצים.

יעקב ליצמן: ראיתי כל מיני גורמים שעושים פרסומת בעיתונים, לוחצים על חברי הכנסת, לוחצים על הציבור.

יעקב ליצמן: התרעתי על זה.

יעקב ליצמן: ביקשתי שיהיה כאן דיון.

מירי רגב: תודה רבה לך על הפתיח.

מירי רגב: אני מבקשת את עמדת משרד הבריאות.

מירי רגב: מכיוון שליצמן היה סגן הבריאות וכרגע הוא לא, אני מתכוונת להקריא כאן מסמך של משרד הבריאות מ-2011 בהשתתפות רוני גמזו, ד"ר בועז לב, ד"ר אלי שטרן, ד"ר מיכה בר חנא, פרופ' יוסף ריבק, ד"ר יוני דובנוב, ד"ר מיכאל גדלביץ וגברת יעל בר.

מירי רגב: יש פה רופאים רציניים.

מירי רגב: מדובר בחבורה רצינית של רופאים.

יעקב ליצמן: גברתי, מי לא נמצא?

יעקב ליצמן: גרוטו לא היה.

יעקב ליצמן: הוא זה שממונה.

יעקב ליצמן: הוא לא נמצא בישיבה.

יעקב ליצמן: מה הפירוש של הישיבה?

דב חנין: יש עוד הרבה מסמכים אחרים של משרד הבריאות.

מירי רגב: אני רוצה הבהרה למסמך הזה.

מירי רגב: כתוב כאן בסיכום: "במידה ויעלה מתוך הניסוי שאין בעיה, אין סיבה שלא להקים את המכרז.

מירי רגב: ההחלטות תתקבלנה בהסכמה מלאה של כל הפורום".

מירי רגב: לי חשוב לדעת באופן סופי מה עמדת משרד הבריאות, האם הוא משנה את עמדתו.

מירי רגב: אני רוצה לדעת לא רק לגבי הסיפור הזה, אני רוצה לדעת לגבי סיפורים אחרים של תחלואת ציבור.

מירי רגב: האם משרד הבריאות משנה כל שני וחמישי את חוות דעתו בהתאם לרופא שיושב בדיון?

<איתמר גרוטו: אני אנסה להבהיר באופן כללי את העמדה הנוכחית של משרד הבריאות.

<איתמר גרוטו: אני אתחיל מהשורה התחתונה, לאחר מכן אני אסביר ואתייחס לאותו מסמך.

<איתמר גרוטו: כרגע עמדת המשרד - הן של אנשי המקצוע והן של שרת הבריאות - היא נגד ביצוע של כרייה כלשהי בשדה בריר, בין אם מדובר בפיילוט או מדובר במהלך מלא.

<איתמר גרוטו: כמו בכל הליך של תכנון ובנייה אנחנו דורשים לראות חלופות.

<איתמר גרוטו: אנחנו יודעים שישנן חלופות.

<איתמר גרוטו: אנחנו יודעים שנבחנו החלופות האחרות.

<איתמר גרוטו: הוחלט בסופו של דבר על החלופה של שדה בריר.

<איתמר גרוטו: יכול להיות שבמקומות אחרים יש יתרונות אחרים.

<איתמר גרוטו: מבחינתנו שדה בריר זה המקום הכי גרוע מבחינה בריאותית.

<איתמר גרוטו: זאת גם העמדה של השרה.

<איתמר גרוטו: אתמול נפגשנו עם מנהל התכנון במשרד הפנים.

<איתמר גרוטו: השרה מתכוונת לצאת לסיור על-מנת לראות את החלופות.

מירי רגב: היא דיברה איתי הרגע.

מירי רגב: תיכף נעדכן.

<איתמר גרוטו: מה היתרון של החלופות האחרות?

<איתמר גרוטו: שהן מרוחקות מריכוזי אוכלוסייה.

<איתמר גרוטו: כרייה ליד ריכוזי אוכלוסייה זה דבר בעייתי מבחינתנו.

<איתמר גרוטו: עכשיו אני אתייחס לתהליך.

<איתמר גרוטו: לאורך הזמן היו שאלות בהקשר הזה.

<איתמר גרוטו: היה שלב כלשהו שנאמר שיכול להיות שיש חילוקי דעות בין אנשי המקצוע.

<איתמר גרוטו: בסופו של דבר מדובר בתחזית, מדובר בניסיון לחזות את ההשפעה של זה בעתיד.

<איתמר גרוטו: אין כרגע כרייה בשדה בריר.

<איתמר גרוטו: אנחנו לא יודעים מה זה עושה.

<איתמר גרוטו: צריכים לבנות איזה שהוא מודל שיהיה הכי קרוב למציאות, שינסה לדמות מה תהיה ההשפעה שלו על בריאות הציבור.

<איתמר גרוטו: לאותו דיון שקיים מנכ"ל משרד הבריאות הביאו מומחים.

<איתמר גרוטו: היו להם עמדות שונות לגבי הפרשנות.

מירי רגב: היית אז באותו תפקיד?

<איתמר גרוטו: כן.

מירי רגב: מדוע לא זומנת לדיון הזה?

<איתמר גרוטו: מסיבה טכנית.

מירי רגב: ידעת מהדיון הזה?

<איתמר גרוטו: ידעתי מהדיון.

מירי רגב: קיבלת את הסיכום של הדיון הזה?

<איתמר גרוטו: קיבלתי.

<איתמר גרוטו: היה גם המשך לדיון הזה.

יעקב ליצמן: אני לא חוזר בי ממה שאמרתי.

<איתמר גרוטו: ההצעה של אותו דיון לא דיברה על פיילוט בשלב ראשון.

<איתמר גרוטו: היא דיברה בשלב ראשון על ביצוע ניטור במקום שיש מכרה פעיל שעובד - אין בו שום סכנה כי הוא כבר קיים ועובד – על-מנת לראות מה ההשפעה של הדבר הזה על הסביבה.

<איתמר גרוטו: לפי זה לנסות להעריך מה יהיה בפועל בשדה בריר.

<איתמר גרוטו: הוחלט שבמידה ויהיה השלב הבא יסכימו לאיזה שהוא ניסוי.

<איתמר גרוטו: אני מוניתי לעמוד בראש ועדה שהתפקיד שלה היה להגדיר את אותו שלב של ניטור סביב אותו מכרה קיים, אם זה באורון או בצין.

מירי רגב: קיים היום מכרה כזה?

<איתמר גרוטו: קיימים מספר מכרות של פוספטים בנגב.

<איתמר גרוטו: יש באורון, יש בצין.

מירי רגב: כמה זמן כורים שם פוספטים?

<איתמר גרוטו: אני לא יודע כמה זמן, אבל מדובר בשנים רבות.

מירי רגב: האם יש שם חולים מסרטן כתוצאה מהכרייה?

מירי רגב: האם במכרות של הפוספטים עובדים אנשים או רובוטים?

<איתמר גרוטו: עובדים אנשים.

מירי רגב: האם יש אמירה על כך שהעובדים שעובדים שם חולים במחלות כתוצאה מכריית הפוספטים?

<איתמר גרוטו: מדובר בחשיפה תעסוקתית.

<איתמר גרוטו: זאת אוכלוסייה בריאה.

<משה חדד: חד משמעית לא.

מירי רגב: האם יש מצב שיש לאנשים מחלות כתוצאה מכריית פוספטים במשך שנים רבות?

<איתמר גרוטו: אני לא יודע להגיד.

מירי רגב: אתה לא יודע מזה?

<קריאה: אתה יודע.

<קריאה: תגיד שלא.

<קריאה: אנשים עובדים שם במשך 50 שנה.

<איתמר גרוטו: מדובר במחלות נפוצות.

יעקב ליצמן: יש פה מאכרים.

מירי רגב: הם לא מאכרים.

מירי רגב: אני מבקשת לכבד כל אדם בפני עצמו למרות שהוא לא חרדי והוא לא לומד אצלכם בישיבה.

יעקב ליצמן: מה הקשר לחרדי?

יעקב ליצמן: חוצפה.

יעקב ליצמן: יש מאכרים בחדר הזה שלא צריכים להיות כאן.

מירי רגב: מי זה מאכר?

מירי רגב: יושב-ראש ועד עובדים הוא מאכר?

יעקב ליצמן: לא, אבל יש מאכרים.

<אפי מיכאלי: גברתי, מי שיצא מהחדר הוא מאכר.

<אפי מיכאלי: המסרים מהשאלות שלך, גברתי, הם המסרים אחד לאחד של רותם.

<אפי מיכאלי: יש גם עמדות אחרות.

יעקב ליצמן: יש בחדר הזה מאכרים שאסור להם להיות כאן.

<אפי מיכאלי: זה שמשה דבי נכנס אליך לחדר לא אומר שום דבר.

מירי רגב: אני לא רוצה להגיד מי הם המאכרים בחדר הזה, אבל זה בוודאי לא יושב ראש ועד העובדים.

מירי רגב: קראת ליושב-ראש ועד העובדים מאכר.

יעקב ליצמן: על פי הנוהל של הכנסת אסור למאכרים להיות כאן.

ישראל אייכלר: יושבת ראש ממרצ לא הייתה אומרת לחבר כנסת חרדי את המילים "בגלל שהוא חרדי".

ישראל אייכלר: אני רוצה שהיושבת ראש תתנצל בפני הרב ליצמן.

מירי רגב: אני לא התכוונתי להעליב חרדים.

ישראל אייכלר: אז איך את אומרת את זה?

מירי רגב: אני מצפה מליצמן, שאני מעריכה ומכבדת אותו מאוד - אני מעריכה מאוד את החרדים, אין לי שום דבר נגדכם – שלא יקרא ליושב-ראש הוועד מאכר.

יעקב ליצמן: לא אמרתי שהוא מאכר.

יעקב ליצמן: אמרתי שיש מאכרים בחדר הזה.

מירי רגב: אבל הוא דיבר.

מירי רגב: יושב ראש הוועד דיבר.

יעקב ליצמן: את צריכה לפקח שלא יעשו כאן

יעקב ליצמן: באמצע דיון.

מירי רגב: אין כאן מאכרים.

יעקב ליצמן: יש.

מירי רגב: אם יש כאן מאכרים תגיד לי מי הם והם יצאו החוצה.

יעקב ליצמן: אני לא צריך להגיד.

מירי רגב: אתה לא יכול להגיד שיושב-ראש הוועד הוא מאכר.

יעקב ליצמן: את מכירה אותם בדיוק כמוני.

מירי רגב: לא הייתה שום כוונה לפגוע בחרדים.

יעקב ליצמן: לא צריך להגיד עלי חרדי.

יעקב ליצמן: זה בהמשך לממשלה הזאת.

יעקב ליצמן: את צריכה להתנצל בפניי.

מירי רגב: אין לי שום כוונה לפגוע בחרדים.

מירי רגב: יש לי כבוד גדול לאנשים חרדים בדיוק כמו למסורתיים ובדיוק כמו ליושב-ראש ועד העובדים.

ישראל אייכלר: זאת הבהרה?

מירי רגב: אמרתי הבהרה.

ישראל אייכלר: חבר הכנסת עמאר לא יושב פה בתור דרוזי ואני לא יושב פה בתור חרדי.

ישראל אייכלר: אנחנו חברי כנסת.

מירי רגב: אני חוזרת ומבהירה את עצמי שוב.

מירי רגב: אין לי שום כוונה לפגוע בחרדים ושום כוונה לפגוע במאכרים.

ישראל אייכלר: אל תשווי את החרדים למאכרים.

מירי רגב: אין לי שום כוונה לפגוע ביושב-ראש ועד העובדים.

מירי רגב: מה יותר מזה?

מירי רגב: יש מכרות שבהם אנשים כורים פוספטים במשך שנים.

מירי רגב: שאלתי אם יש מצב שכתוצאה מכריית פוספטים – זה כמו בקישון שאמרו שהוא גרם למחלת הסרטן – נגרמו מחלות לאנשים.

מירי רגב: משרד הבריאות יכול להגיד שלא ידוע לו ושהוא יבדוק את הנושא.

<איתמר גרוטו: אנחנו יודעים שחשיפה לחלקיקי אבק שמופיעים במהלך כרייה של פוספטים יכולה להוות סיכון בריאותי.

<איתמר גרוטו: השאלה היא לא כל כך רלוונטית – סליחה על ההערה - כי הרבה מפעלים עובדים בסיכונים בריאותיים, נחשפים לסיכונים בריאותיים.

<איתמר גרוטו: זה חלק מהסיכון וחלק מהעבודה שלהם.

<איתמר גרוטו: זה כמו טכנאי רנטגן שיש לו סיכוי לחלות בסרטן.

<איתמר גרוטו: אמנם הוא נוקט באמצעי מיגון, אבל זה לא מגן עליו ב-100%.

<איתמר גרוטו: אין להשוות בין זה לבין אוכלוסייה תמימה שיושבת במרחק מסוים וכוללת אנשים רגילים, נשים בהריון.

מירי רגב: יש פה מצב שאנחנו מנסים ללמוד.

מירי רגב: מה זה פיילוט?

מירי רגב: אם לא נעשה פיילוט לא נדע מה המצב האמיתי.

דב חנין: אפשר לעשות הרבה דברם בלי פיילוט.

מירי רגב: אפשר לעשות דברים גם בלי פיילוט.

מירי רגב: כדי למנוע את הפיילוט אתם צריכים להגיד שהפיילוט הזה מסוכן לציבור מהניסיון שלכם.

מירי רגב: מה הניסיון אומר?

מירי רגב: שאנשים שעבדו שם במשך שנים רבות, למרות המיגון שלהם ולמרות שהם שמרו על החיים שלהם והם עבדו על פי הנחיות משרד הבריאות והמשרדים הרלוונטיים, נחשפו למחלות.

מירי רגב: זה דבר שיכול לעזור בוועדת התכנון והבנייה.

מירי רגב: אתם יכולים לבוא אלינו כמקבלי החלטה ולהגיד שיש נזק אמיתי מזה.

מירי רגב: אנחנו נוכל לגזור מזה שאסור לעשות פיילוט.

מירי רגב: כמה אנשים עובדים בכריית פוספטים?

<משה חדד: בכרייה הישירה בתוך המכרה עובדים קרוב ל-200 עובדים.

מירי רגב: במשך שנים?

<משה חדד: המפעל עובד 60 שנה.

מירי רגב: האם במשך 60 שנה יש איזו שהיא תגובה?

<איתמר גרוטו: בתור חוקר מחקרים אפידמיולוגיים אני יכול להגיד שלחקור 200 אנשים זה מספר קטן מידי.

<קריאה: זה לא 200 אנשים.

<קריאה: זה 200 אנשים היום.

<קריאה: מדובר באלפי אנשים שעבדו לאורך השנים.

<איתמר גרוטו: כשעשו מחקרים לגבי אסבסט, שהיום אין ספק לכולם שזה חומר מסוכן שמסרטן, נדרשו 30, 40 אלף איש כדי להוכיח.

מירי רגב: הבנתי שאין לך כרגע תשובה.

<איתמר גרוטו: כרגע אין לי תשובה.

מירי רגב: הדבר השני שאני רוצה לדעת הוא אם יש מחקרים בעולם לגבי ההשפעה של סוג כזה של כרייה של פוספטים בקרב תושבים.

<איתמר גרוטו: אנחנו לא יודעים.

<איתמר גרוטו: מה שהפוספטים יכולים לייצר זה את אותם חלקיקים, במיוחד חלקיקי PM2.5.

<איתמר גרוטו: לפני שבוע וחצי היה לנו דיון על חוק אוויר נקי.

<איתמר גרוטו: אלה חומרים שידועים כחומרים מסוכנים לבריאות.

מירי רגב: האם משרד הבריאות יכול להביא לדיון הבא מידע לגבי מה קורה בעולם מבחינה רפואית?

<איתמר גרוטו: יש מכרות בישראל.

<איתמר גרוטו: אני לא אומר שאת המכרות שקיימים באורון ובצין צריך לסגור.

<איתמר גרוטו: הם מספיק רחוקים.

<איתמר גרוטו: כל העניין הוא קרבה לאוכלוסייה.

<קריאה: רותם לא רחוק.

מירי רגב: האם יש דוגמאות מהעולם של מכרות שקרובים כמו הפיילוט שמדברים עליו שיהיה קרוב לערד או לכסייפה?

מירי רגב: אנחנו צריכים ללמוד ממה שקורה בעולם.

<איתמר גרוטו: יש מספר מחקרים כאלה.

<איתמר גרוטו: אני לא יודע אם האיכות שלהם מספיק טובה.

<איתמר גרוטו: אני יכול להביא אותם לדיון הבא.

מירי רגב: לדיון הבא תביא את המחקרים.

ישראל אייכלר: שאלה אותך יושבת הראש בעניין הקישון.

ישראל אייכלר: כמה שנים לקח מאז העניין של הקישון עד שנודע שזה גרם סרטן לאנשים?

<איתמר גרוטו: לגבי סיכונים סרטניים לוקח 20,30 שנה.

ישראל אייכלר: לגבי הקישון אתה יודע?

<אורי יסעור: אנחנו עובדים 60 שנה במכרות שלנו.

<אורי יסעור: העובדים שלנו יותר בריאים מהאוכלוסייה הכללית.

מירי רגב: אני מבקשת לשמוע את עמדת המשרד להגנת הסביבה.

<גיא סמט: אנחנו מוטרדים ממה שמשרד הבריאות אומר.

<גיא סמט: הוא אומר שצפויה תחלואה במקום.

<גיא סמט: אנחנו לא ממשיכים בגיבוש העמדה שלנו כל עוד זו עמדתו.

<גיא סמט: אנחנו מאמצים את העמדה של משרד הבריאות.

מירי רגב: אתה יכול להסביר לי איך השר ארדן שלח מסמך בעניין עובדי רותם שמבקשים ליישם את החלטת הדרג?

מירי רגב: השר ארדן זה השר שסיים לפני כחודש את עבודתו כשר לאיכות הסביבה.

מירי רגב: אני חושבת שהוא נחשב לשר טוב.

יעקב ליצמן: יש שר חדש.

מירי רגב: נשמע גם את עמדתו.

מירי רגב: את העמדה של השר הנוכחי נקבל ואת העמדה של השר הקודם ארדן לא נקבל?

יעקב ליצמן: השרה הנוכחית אומרת בדיוק את מה שאני אמרתי.

יעקב ליצמן: לא צריך להפוך את הדברים.

מירי רגב: אנשי המקצוע שלכם אמרו אחרת.

מירי רגב: "תוצאות החיזוי לגבי זיהום האוויר הצפוי מפעולת הכרייה באזור ערד וכסייפה מראות כי התוספות לריכוז החלקיקים באוויר, ובכלל זה חלקיקים נשימתיים עדינים PH2.5 , הינה נמוכה ביותר".

דב חנין: זה לא תקין מה שקורה כאן.

דב חנין: אני מכיר את המסמכים האלה היטב.

דב חנין: יש עוד דברים.

מירי רגב: אתה תתייחס לזה.

מירי רגב: אתה תאיר את עיני.

מירי רגב: זה מה שהגיע אלי.

מירי רגב: "המשרד להגנת הסביבה המליץ אז, טרם כניסתי למשרד, בחוות דעתו לוועדה המחוזית, לאשר כרייה ניסיונית בלבד בשטח מצומצם שבמהלכה ינוטרו רמות החלקיקים ביישובים הסמוכים".

מירי רגב: אתה מכיר את העמדה הזאת של גלעד ארדן?

<גיא סמט: אני מכיר את העמדה של גלעד ארדן.

<גיא סמט: העמדה של השר הנוכחי אינה שונה מעמדתו של השר ארדן.

מירי רגב: זאת אומרת שהוא לא מתנגד לכרייה אזורית.

דב חנין: אי אפשר לגזור משפטים.

מירי רגב: דיברתי עם עמיר פרץ ועם כל השרים הרלוונטיים לדיון הזה.

מירי רגב: אמרת לי שהשר מתנגד לגיבוש העמדה של המשרד עד לחוות הדעת של משרד הבריאות.

מירי רגב: הבנתי נכון את מה שאמרת?

<גיא סמט: הבנת.

מירי רגב: אני קוראת כאן את מה שאומר השר.

מירי רגב: אני יודעת שבדרך כלל השר לא אומר דברים שהם בניגוד לעמדת הגורמים המקצועיים שלו במשרד.

מירי רגב: הוא אומר שהוא חושב שכן ניתן לאשר כרייה ניסיונית.

מירי רגב: העמדה הזאת שלו מנותקת מעמדת המשרד?

<גיא סמט: העמדה הזאת היא חלק מתוך העמדה הכוללת.

<גיא סמט: השר ארדן אמר שהוא מוטרד מזה שמשרד הבריאות שאמון על הנושא אומר שכתוצאה מפעילות הכרייה צפויה תחלואה ואפילו תמותה, שזה מה שנאמר בחלק מהדוחות.

<גיא סמט: השר אמר שהוא לא מתקדם בהליכי אישור המכרה ולא קובע עמדה להמשך.

מירי רגב: המשרד אומר שהוא לא מתקדם, זאת למרות שיש כאן אמירה של השר ארדן שהוא מאשר כרייה ניסיונית בשטח מצומצם.

תמר זנדברג: זה לא מה שהוא אמר.

יעקב ליצמן: לא נכון.

יעקב ליצמן: את מסלפת את מה שהוא אמר.

יעקב ליצמן: זה לא מה שהוא אמר.

יעקב ליצמן: זה רק חלק ממה שהוא אמר.

מירי רגב: אני מקריאה שוב את מה שאמר המשרד להגנת הסביבה.

מירי רגב: "המשרד להגנת הסביבה המליץ אז, טרם כניסתי למשרד" – השר שהיה לפני ארדן היה גדעון עזרא, ז"ל, שגם הוא המליץ - "בחוות דעתו לוועדה המחוזית, לאשר כרייה ניסיונית בשטח מצומצם שבמהלכה ינוטרו רמות החלקיקים ביישובים הסמוכים כדי לבדוק אם הניסוי הזה מזיק לאדם או לא".

תמר זנדברג: זאת לא העמדה.

מירי רגב: שאלתי אותו מה עמדת המשרד.

מירי רגב: עמדת המשרד היא שכרגע הם לא ממשיכים את גיבוש עמדתם עד לתשובת משרד הבריאות.

יעקב ליצמן: הוא אמר שהוא מוטרד מעמדת משרד הבריאות.

יעקב ליצמן: את צריכה לכתוב את זה בהחלטה.

מירי רגב: הם לא ממשיכים את גיבוש העמדה שלהם.

מירי רגב: במקביל, כדי להראות שהמשרדים מתואמים, אנשי המקצוע, שאין להם כנראה אחריות על מה שהם אומרים, משנים שנה אחרי שנה את חוות דעתם.

מירי רגב: הקראתי לטובת הדיון.

יעקב ליצמן: זאת פרשנות לא נכונה שלך למה שנאמר.

דב חנין: אסור לנו להיות תמימים בכנסת ולהתעלם מהלחצים האדירים שמופעלים פה על אנשי המקצוע.

מירי רגב: כנראה שהתמים היחיד פה זה אתה.

מירי רגב: אני רוצה לשמוע את עמדת משרד הפנים.

יעקב ליצמן: אסור להשתתף בדיון הזה.

יעקב ליצמן: צריך לעזוב את הדיון הזה.

מירי רגב: אתה יכול לעזוב.

<משה חדד: ליצמן, דואגים פה לאנשים שעובדים.

יעקב ליצמן: אתה לא תתחצף אליי.

יעקב ליצמן: האינטרס היחידי שלך הוא כסף, אין לך שום אינטרס אחר.

יעקב ליצמן: לך מכאן.

יעקב ליצמן: אתה דואג לכיס שלך.

<אבי הלר: אני אתאר מהשלב התכנוני.

<אבי הלר: בשולחן הוועדה המחוזית מועלות כל הסוגיות שעולות כאן לדיון.

<אבי הלר: מצד אחד יש את הרצון לקדם את התכנית כדי לאפשר את הכרייה של משאב הטבע של הפוספטים, מנגד יש את אותן התהיות או הדאגות שקיימות בשטח לשלום הציבור ולבריאותו.

<אבי הלר: כמובן שאי אפשר להתעלם מזה.

<אבי הלר: הדיון התחיל ביולי 2008.

<אבי הלר: אחרי שהיה הביצוע של תכנית המתאר הארצית שנותנת את המעטפת התכנונית לכרייה וחציבה בכלל - בפרט באזור הדרום - התקבלו חוות הדעת של הוועדות המקומיות שבמחוז.

דב חנין: האם בתהליך הזה שבו אתם מגבשים את תכנית המתאר הזאת יושבים גם נציגים של החברות שכורות?

<אבי הלר: אין לי מושג.

דב חנין: תוכל לבדוק את השאלה ולענות לי בכתב?

<אבי הלר: כן.

<אבי הלר: ביולי 2008 התחלנו ללוות את התכנית בדיוני הוועדה המחוזית.

<אבי הלר: כבר בדיון הראשון עלתה הסוגיה של ההשפעה של הפגיעה באזור הגיאוגרפי, קרי האזור של הפזורה הבדואית, היישובים באזור וערד.

<אבי הלר: בסוף 2008, לקראת 2009, התקבלה החלטה לבקש ממשרד הפנים, ששימש כנציג וחבר בוועדה המחוזית, לבחון את הסוגיה הזאת.

<אבי הלר: נתנו בהחלטה את אורך הזמן ואת אורך הנשימה להכין את ההנחיות ולגבש את חוות הדעת הנוגעת בדבר.

<אבי הלר: חלף זמן.

<אבי הלר: הוועדה חזרה על עצמה ודנה מחדש בפרקי זמן קצובים כאלה ואחרים.

<אבי הלר: פנינו להנהלת משרד הבריאות בעניין הזה.

<אבי הלר: קיבלנו את המסמך ואת ההודעה של משרד הבריאות שעומדים להכין הנחיות להכנת חוות הדעת.

<אבי הלר: הדבר הזה זחל מ-2008.

<אבי הלר: אנחנו נמצאים ב-2013.

<אבי הלר: בישיבה שהתקיימה בסוף 2012 עלה לאורך כל הדרך הרעיון של הפיילוט.

<אבי הלר: בשפת הרחוב אומרים שאם לא מנסים לא יודעים.

<אבי הלר: הרעיון היה לקחת תא שטח מתוך 12 אלף דונם, שזה השטח שמיועד לכרייה של התכנית שעומדת כאן לדיון, בסדר גודל של 100 דונם, במקום המרוחק ביותר מבחינה גיאוגרפית ובהתאם להנחיות שיגובשו על ידי משרד הבריאות ועל ידי המשרד להגנת הסביבה.

<אבי הלר: הם יהיו שומרי הסף על כל תקלה שיכולה להתקיים ויכולה להיות בשטח.

<אבי הלר: יש מחסומי ביטחון ושסתומי ביטחון לעצור את הפעולה.

<אבי הלר: ברור מאליו שפיילוט מסוג כזה אי אפשר לעשות ביום אחד.

<אבי הלר: צריך תקופה כדי לראות את תנאי מזג האוויר, אם זה חורף, קיץ, גשם, רוח.

<אבי הלר: לטובת העניין אנחנו אלה שהנחינו.

יעקב ליצמן: לוקח 20 שנה לוודא שאין חולים.

יעקב ליצמן: תחכה 20 שנה?

<אבי הלר: מכובדי, אין לי את הכלי להשיב על ההיבט הזה.

יעקב ליצמן: איזה פיילוט זה?

יעקב ליצמן: איך תדע?

<אבי הלר: אנחנו גיבשנו צוות שילווה.

<אבי הלר: הצוות עשה סיורים בחודש פברואר השנה.

<אבי הלר: בסיכום הסיור יצאה המלצה על המיקום המומלץ לערוך בו את הפיילוט.

מירי רגב: האם בדקתם במהלך הסיור אלטרנטיבות, כמו שאמר כאן נציג משרד הבריאות.

מירי רגב: נציג משרד הבריאות היה איתכם בסיור?

<אבי הלר: לא.

מירי רגב: מי היה בסיור?

מירי רגב: רק התכנון?

<אבי הלר: יש פה פרוטוקול של הסיור.

<אבי הלר: יש רשימה מסודרת.

מירי רגב: נציגי המשרדים היו בסיור?

<אבי הלר: בהחלט כן.

מירי רגב: מי היה מטעם משרד הבריאות?

<אבי הלר: אנחנו נקריא לך.

<טל פודים: משרד הבריאות החליט לא להגיע לסיור.

<טל פודים: הוא הוזמן לסיור.

<טל פודים: בסיור היו משרד הפנים, משרד האנרגיה והמים.

<אפי מיכאלי: נציגי רותם אמפרט היו בסיור?

<טל פודים: נציגים ממשרד הבריאות ומהמשרד להגנת הסביבה שהוזמנו לא הגיעו.

<טל פודים: היו מטעם רותם אמפרט ומטעם החברה - - -

מירי רגב: האם בחנתם בסיור אלטרנטיבות?

<אבי הלר: במהלך הסיור עלו כמה מקומות.

מירי רגב: מה החלטתם כשחזרתם מהסיור?

<אבי הלר: לא הוחלט.

<אבי הלר: הייתה המלצה.

מירי רגב: מה הייתה ההמלצה?

<אבי הלר: הוצע מקום שלדעתנו ניתן לעשות בו פיילוט.

<טל פודים: שטח של כ-150 דונם.

<טל פודים: הוחלט להציע לעשות פיילוט בשטח של כ-150 דונם במרחק של כ-8 קילומטר דרומית מערבית לעיר ערד וכ-4 קילומטר מהעיירה כסייפה.

<טל פודים: מדובר ב-150 דונם לתקופה של 8 עונות.

<טל פודים: זה על פי ההמלצה שקיבלנו מהגורמים המקצועיים.

מירי רגב: מי הם הגורמים המקצועיים?

<טל פודים: נמצא פה מנהל מינהל רשויות הטבע במשרד האנרגיה והמים.

דב חנין: הגורמים המקצועיים שלא קשורים לסביבה ובריאות.

<קריאה: ונציגי רותם אמפרט.

יעקב ליצמן: למה הזמנתם את רותם?

<טל פודים: בעקבות ישיבה שהייתה אצל מנהלת מינהל התכנון ועל פי המלצה של פרופ' גרוטו.

מירי רגב: פרופ' גרוטו, האם ידעת על הסיור הזה?

<איתמר גרוטו: לא הוזמנתי לסיור הזה.

דב חנין: מספיק להזמין את רותם אמפרט.

יעקב ליצמן: למה את לא שואלת למה רותם הוזמן?

מירי רגב: אני אגיע לרותם.

מירי רגב: תנו לי רגע להבין מה קורה בתוך משרדי הממשלה, אחר כך אני אשאל מה קורה בגורמים האזרחיים.

מירי רגב: האם הוועדה לתכנון ובנייה שאמורה לתכלל את כלל הפעילות של שטח מסוים, אם זה לבנייה, אם זה לעסקים או אם זה לנושא אחר, התייחסה למשרד הבריאות ולמשרד להגנת הסביבה?

<טל פודים: לסיור הוזמנו נציגים מטעם המחוז של שני המשרדים הרלוונטיים.

מירי רגב: הם היו?

<טל פודים: הם הודיעו לנו שאין בכוונתם להגיע לסיור.

מירי רגב: למה?

<קריאה: מסיבותיהם הם.

יעקב ליצמן: הוא לא הוזמן.

<אבי הלר: חבר הכנסת ליצמן, מהנדסת המחוז של משרד הבריאות, הדסה, הוזמנה לסיור.

<אבי הלר: היא מצאה לנכון לא להשתתף.

יעקב ליצמן: זאת אחת הסיבות שהיא לא שם.

מירי רגב: ועדת התכנון, לאחר שביצעה את הסיור - - -

<אבי הלר: יש לנו המלצה של מיקום לעריכת הפיילוט.

מירי רגב: למי אמורה להגיע ההמלצה הזאת?

<אבי הלר: אם תהיה הסכמה בוועדה המחוזית לקיים את הפיילוט צריך יהיה לתקצב את זה, צריך יהיה להחליט מי מבצע את הדבר הזה, מתי ועד מתי.

טלב אבו עראר: האם אתה יכול להגיד לי מה המרחק של המכרה הזה מהישוב אל- פורעה?

טלב אבו עראר: 100 מטר אולי?

טלב אבו עראר: האנשים האלה לא נחשבים?

<אבי הלר: קצר מאוד.

<אפי מיכאלי: 100 מטר מבית הספר היסודי באל-פורעה.

מירי רגב: הפיילוט?

טלב אבו עראר: מתייחסים לערד ולכסייפה.

<אבי הלר: אמרתי בתחילת דבריי שזה כולל הפזורה הבדואית.

<אורי יסעור: הכרייה הניסיונית תהיה כ-4 קילומטרים מהיישוב אל-פורעה, שהוא כרגע יישוב לא מוסדר.

<אבי הלר: ב-13 ביוני, בהסכמת שרת הבריאות - - -

מירי רגב: כן, אני יודעת.

מירי רגב: היא דיברה איתי.

מירי רגב: אנחנו נקיים סיור.

מירי רגב: תיכף נדבר על זה.

<איתמר גרוטו: בינתיים יש לי נתונים על התחלואה שקשורה למכרות.

מירי רגב: זה מאוד חשוב.

<איתמר גרוטו: יש 2,3 מחקרים שנעשו על עובדי מכרות פוספט בארצות הברית.

<איתמר גרוטו: אני מקווה שאני לא אלחיץ פה את הוועד של העובדים, אבל בקרב עובדי מכרות הפוספט בארצות הברית מצאו סיכון של פי 1.5 לסרטן ריאה מכלל העובדים.

<איתמר גרוטו: מדובר בסיכון של 60% יותר לסרטן ריאה באנשים שעבדו פחות מ-20 שנה.

<איתמר גרוטו: מי שעבד יותר מ-20 שנה הסיכוי שלו הוא פי 2.5 לסרטן ריאה.

<משה חדד: יש לנו עובדים שעובדים במשך 60 שנה.

<איתמר גרוטו: מצאו גם סיכונים לתחלואה במחלות נשימתיות אחרות.

יעקב ליצמן: לפחות תגלה לעובדים מה הסיכון שלהם.

<אפי מיכאלי: תודה על הדיון החשוב.

<אפי מיכאלי: גברתי יושבת הראש ידועה ברצון שלה לחקור את הנתונים עד הסוף.

<אפי מיכאלי: אני רוצה להציג את התמונה המלאה, לא עמדות ישנות של משרדי הממשלה השונים.

<אפי מיכאלי: חשוב להבין - לדעתי זה המפתח להבנה של הדיון הזה - שהזכויות בפוספט במדינת ישראל שייכות למדינת ישראל, לא לרותם.

<משה חדד: זה לא קשור.

<אפי מיכאלי: חשוב להבין שהזכויות בפוספט במדינת ישראל שייכות למדינת ישראל, הן לא שייכות לרותם אמפרט ולשום חברה אחרת.

<אפי מיכאלי: חשוב לדעת שבשנות ה-80, עוד לפני ההפרטה של כימיקלים לישראל, המדינה מצאה בעצמה עשרות עתודות פוספט בנגב ובערבה.

<אפי מיכאלי: זה לא המקרה של הגז שבו יזם פרטי משקיע כסף ובעקבות ההימור שלו זוכה לתשואה.

<אפי מיכאלי: המדינה היא זו שמצאה את הפוספט, לכן הזכויות - מר וירצבורגר לא יחלוק עלי, הוא דיבר איתי גם לפני הישיבה – הן של המדינה.

דוד צור: מה זה רלוונטי?

דוד צור: מדברים על המס?

<אפי מיכאלי: נוצר מצב - זה בעקבות קונספציה מוטעית - שרותם מנהלת את משאב הפוספט ולא מדינת ישראל.

מירי רגב: עזוב את זה, נטפל בזה אחר כך.

מירי רגב: מה זה קשור לתושבים?

<אפי מיכאלי: תבינו את הנקודה הזאת, היא נקודה מאוד חשובה.

<אפי מיכאלי: בגלל הקונספציה המוטעית הזאת רותם עומדת עם הסכין לגרון למדינת ישראל ואומרת שאם היא לא תכרה בשדה בריר היא לא תכרה בכלל.

<אפי מיכאלי: מה לעשות, המדינה היא זאת שמנהלת את המשאב.

<אפי מיכאלי: אם צריך והמדינה חושבת שיש אינטרס ציבורי בכרייה של פוספטים, שתוציא מכרז ותבדוק חלופות אחרות.

<אפי מיכאלי: זאת נקודה אחת שהיא חשובה מאוד.

<אפי מיכאלי: בהליך ההפרטה בתשקיפים ובהערכות השווי אין זכויות פוספטים לרותם אמפרט.

מירי רגב: זה לא הדיון כרגע.

מירי רגב: אנחנו לא בוועדת כלכלה, אנחנו בוועדת הפנים והגנת הסביבה.

ישראל אייכלר: חשוב לנו לדעת.

<אפי מיכאלי: גברתי, אני אומר שוב שאת מוכרת מאוד ברצון שלך לבדוק את העובדות עד הסוף.

<אפי מיכאלי: אני חושב שהרקע הזה מאוד חשוב.

<אפי מיכאלי: אני מודה לך שאת מאפשרת לי להגיד את הדברים האלה.

<אפי מיכאלי: יושב פה המפקח על המכרות שבתשובה לשאילתה של חברת הכנסת שלי יחימוביץ לפני פחות מחודש ענה שיש לקיים הליך תחרותי פתוח לכל הציבור המעוניין בהקצאת זכויות בפוספט.

<אפי מיכאלי: אומר את זה יוסי וירצבורגר.

<אפי מיכאלי: התפישה הזאת שלרותם שייך המשאב היא תפישה מוטעית.

דוד צור: למה זה קשור?

יעקב ליצמן: זה לא שלו בכלל.

<אפי מיכאלי: הם מנהלים פה את המשאב.

<אפי מיכאלי: אתם חושבים שזה שלהם.

דב חנין: חבר הכנסת צור, למה מפריע לך לשמוע את זה?

דוד צור: זה לא הדיון.

דוד צור: אנחנו מדברים על בריאות?

<קריאה: אתה מייצג זכיין אחר.

<קריאה: זה לגיטימי.

יעקב ליצמן: הוא לא מייצג אף אחד.

<אפי מיכאלי: לגבי תכנית הכרייה.

ישראל אייכלר: אתה מייצג זכיין אחר?

<אפי מיכאלי: לחלוטין לא.

<אפי מיכאלי: כמו שאתם רואים, התכנית המקורית מרוחקת 4 קילומטרים מערד.

<אפי מיכאלי: היא נמצאת בקרבת היישוב אל- פורעה וקרוב מאוד ליישוב כספייה.

<אפי מיכאלי: בתכנית המתאר תמ"א 14ג מבקשים לכרות פי 2 מהשטח הזה.

<אפי מיכאלי: מדובר במקום שיש בו 50 אלף תושבים שמשרד הבריאות אומר שזה מסוכן עבורם.

<אפי מיכאלי: אני פונה לעובדים שידעו – לא מספרים להם את המידע הזה - שבפוספט יש אורניום שהוא מסרטן.

<אפי מיכאלי: המידע הזה לא מועבר אליכם.

<אפי מיכאלי: אני אומר את זה גם לגברתי.

<משה חדד: המפעל עובד 60 שנה.

<אפי מיכאלי: חלקו של האורניום נלכד בחלקיקים העמוסים של מערכת הנשימה.

<אפי מיכאלי: לא אני אומר את זה, אומרים את זה במרכז למחקר גרעיני.

<אפי מיכאלי: גם המשרד להגנת הסביבה מדבר על חלקיקים קטנים של PM2.

<אפי מיכאלי: 5 שמסוכנים מאוד לבני אדם שחיים בסביבה.

<אפי מיכאלי: העמדה של משרד הבריאות לא מבוססת על הערכה כללית, היא מבוססת על נתונים שרותם אמפרט הגישה בעצמה במסגרת תסקיר השפעה על הסביבה.

<אפי מיכאלי: אלה נתונים שהחברה הגישה.

<אפי מיכאלי: על בסיסם משרד הבריאות מבסס את עמדתו כנגד זה.

<אפי מיכאלי: עכשיו מבקשים מועד ב'.

<אפי מיכאלי: רוצים לעשות פיילוט כי הנתונים שהחברה הציגה כבר לא מתאימים.

<אפי מיכאלי: תיכף אני אגיע לפיילוט.

<אפי מיכאלי: לגבי המסמכים שהוצגו בפני גברתי.

<אפי מיכאלי: המסמכים לא מעודכנים.

<אפי מיכאלי: יש מסמך מ-11 ביולי 2012.

<אפי מיכאלי: אומר משרד הבריאות שבמקרים אלה שבהם קיים סיכון לבריאות הציבור נהוג על פי עיקרון הזהירות המונעת לא להביא למצב בו תהיה פגיעה בפועל לבריאות אוכלוסייה.

<אפי מיכאלי: לבריאות הציבור אין תחליף.

<אפי מיכאלי: את זה אומר משרד הבריאות מהקיץ האחרון.

<אפי מיכאלי: למרות כל זאת מנסים לקדם את הניסוי.

<אפי מיכאלי: לגבי הניסוי עצמו.

<אפי מיכאלי: שימו לב כמה אבסורד יש בניסוי הזה.

<אפי מיכאלי: גברתי שאלה, ובצדק, איזה סוג של מחקר צריך כדי להכריע בשאלה הזאת.

<אפי מיכאלי: המחקר צריך להיות מחקר מדעי, לא איזה שהוא ניסיון כללי של שנתיים.

<אפי מיכאלי: זה צריך להיות כמו שעושים בתרופות ובמזון.

<אפי מיכאלי: גברתי לא תרצה לקח תרופה שלא חקרו אותה במשך 25 שנה.

<אפי מיכאלי: בדיוק אותו דבר בנוגע לפוספט.

<אפי מיכאלי: צריך הוכחה מדעית פוזיטיבית שאין סכנה .

<אפי מיכאלי: אין כזאת.

<אפי מיכאלי: אין מחקר כזה.

<אפי מיכאלי: כל העמדות של רותם לא מוכיחות פוזיטיבית שאין סכנה.

<אפי מיכאלי: 50 אלף אנשים במהלך הניסוי ימשיכו לחיות במקום.

<אפי מיכאלי: זה ניסוי בבני אדם, לא פחות ולא יותר.

מירי רגב: אנחנו רוצים להביא עוד.

מירי רגב: אחרי שעיר הבה"דים תעבור לדרום אני מקווה שיהיו עוד בני אדם.

<אפי מיכאלי: 50 אלף תושבים יהיו שם במהלך הניסוי.

<אפי מיכאלי: זה ניסוי בבני אדם.

<אפי מיכאלי: הנטל שמוטל כאן הוא לא על התושבים להראות שזה מסוכן, אלא על החברה להראות שזה לא מסוכן ולהוכיח את זה מעבר לכל ספק.

<אפי מיכאלי: אין מחקר מדעי לא בבני אדם ולא בעכברי מעבדה על כך שהדבר הזה לא מסוכן.

<אפי מיכאלי: הנזקים הם ארוכי טווח.

<אפי מיכאלי: הניסוי הזה קצר מכדי להכיל את האפשרות של נזק בשדה בריר.

<אפי מיכאלי: אין טעם מדעי, לוגי או הגיוני לסכן אוכלוסייה כל כך גדולה, כמובן לאור החלופות שקיימות.

דוד צור: למען הגילוי הנאות אני רוצה להגיד שאין לי, לא היה לי ומעולם לא פגשתי וכנראה אני גם לא אעבוד אצל משפחת עופר.

דוד צור: משפחת עופר לא מעניינת אותי, כמו גם החברה שמדובר בה.

דוד צור: אני פעם ראשונה מתוודע לדמויות שנמצאות כאן.

דוד צור: יש לי הרושם שאנשים באו עם המיטות כל אחד מהבית.

דוד צור: זה נכון שזה דיון אידיאולוגי ולא רק דיון כלכלי, בטח לא רק בריאותי.

דוד צור: אני אומר את זה כפתיח, כי העו"ד המכובד מדבר על הזיכיון.

דוד צור: זה ממש לא מעניין.

דוד צור: אם הממשלה תחליט מחר שהיא מלאימה את אוצרות הטבע - - -

<אפי מיכאלי: סליחה, זה שלה.

דוד צור: אם היא זו שכורה אז לכאורה הסיכון הבטיחותי בריאותי לא אמור להשתנות אם המדינה תכרה את זה.

דוד צור: מלכתחילה לא דנים בוועדת הכלכלה בעניין של הזיכיונות.

דוד צור: אם המדינה תחשוב שהיא צריכה לקחת את הזיכיון הזה זה בסדר גמור.

דוד צור: אני חושב שזאת בעיה רצינית ביותר שאנחנו לא מסוגלים להבין מהמשרדים הרלוונטיים, קרי הבריאות ואיכות הסביבה, בצורה ברורה וחד משמעית, לא בהתאם לראש הפוליטי שעומד בראש המשרד והרוח הנושבת ממנו, האם או לא מסוכן לכרות שם פוספטים.

דוד צור: את האמירה הזאת לא שומעים.

<אפי מיכאלי: הוא אמר לך.

דוד צור: אני שומע כמוך מה הוא אומר.

דוד צור: אני רואה את המסמכים.

דוד צור: עם כל הכבוד אני מהשוטרים שיודעים לקרוא.

דוד צור: אני לא מתוחכם כמו כבודו העו"ד, אבל אני מסוגל להבין.

דוד צור: אני רוצה להבין באופן חד משמעי אם זה מסוכן או לא.

דוד צור: אם זה מסוכן לא צריך לכרות.

דוד צור: אני גדלתי בפריפריה, גדלתי באשקלון.

דוד צור: אבי עבד במפעל אחד כפועל ייצור.

דוד צור: ביום שהוא נסגר חרב עלינו עולמנו.

דוד צור: מדובר היה ב-2 מפעלים שכל אשקלון הייתה תלויה בהם – עשות ויכין.

דוד צור: הנגב - אנחנו נשמע פה את ראש העיר של ערד.

דוד צור: אני יודע שאת עומדת בפני בחירות.

דוד צור: אני מבין את הדילמות הקשות שלך - ברובו ככולו נסמך על המפעלים האלה.

יעקב ליצמן: אתה לא עומד בפני בחירות?

דוד צור: לא, אני לא עומד בפני בחירות.

דוד צור: גם אין לי פריימריז.

דב חנין: לא הבנתי את ההערה הזאת.

תמר זנדברג: מה זה קשור שהיא עומדת בפני בחירות?

דוד צור: הנגב כולו - - -

יעקב ליצמן: מה שקורה כאן זה גם פריימריז.

דוד צור: 50% מהעובדים בערד, בדימונה, בירוחם ובבאר שבע תלויים במפעלים האלה.

יעקב ליצמן: אז מה?

יעקב ליצמן: הבריאות של 50 אלף תושבים לא חשובה?

דוד צור: מר ליצמן, 10 אלפים איש לא ילכו הביתה בגלל שאולי - - -

יעקב ליצמן: בגלל הבריאות של 50 אלף איש.

דוד צור: אמרתי שרק אם אומר משרד הבריאות או אדם מקצועי שזה מסרטן או שזה מסוכן צריך להפסיק.

דוד צור: אני חושב שבאיזון הזה בין הצורך לשמור על מקומות העבודה ולפתח את הנגב ובין הבריאות של התושבים צריך ללכת לפיילוט מבוקר שבו אפשר יהיה לקבל אינדיקציה ברורה.

דוד צור: אין לנו לוקסוס להגיד שאנחנו מוותרים על הדבר הזה.

<יוסי וירצבורגר: אני רוצה לחזור 25 שנה אחורה.

<יוסי וירצבורגר: מדינת ישראל הקימה ועדה שכתבה את מסקנותיה ב-88, כשאני עוד הייתי בתיכון.

<יוסי וירצבורגר: הוועדה הזאת דנה מה עושים עם בקעת ערד והפוספט.

<יוסי וירצבורגר: בראשות הוועדה עמד בנק ישראל, לא משרד האנרגיה והמים.

<יוסי וירצבורגר: בקעת ערד מכילה 500 מיליון טון פוספט.

<יוסי וירצבורגר: בנו את העיר ערד לפני שידעו שיש פוספט.

<יוסי וירצבורגר: הגיעה הוועדה ואמרה מה צריך לעשות.

<יוסי וירצבורגר: הוועדה הזאת כבר ב-88 אמרה שצריך ללכת לאזור הדרום - שדה בריר זה חלק ממנו - ולעשות כרייה למשך שנתיים כדי לנטר את החששות של כל היושבים בחדר הזה ולבדוק מה קורה.

<יוסי וירצבורגר: הגיע עכשיו ועדה נוספת של המדינה.

<יוסי וירצבורגר: היא אומרת את אותו דבר.

<יוסי וירצבורגר: היא אומרת שהיא לא בטוחה במיליון אחוז שאין בעיות, אבל צריך לבדוק את זה.

<יוסי וירצבורגר: לא בודקים את זה קילומטר מהעיר, בודקים את זה 7 קילומטר ויותר רחוק מהעיר ומהיישוב אל – פורעה.

<יוסי וירצבורגר: כאשר מגיע היישוב אל-פורעה, שעכשיו צריך למקם אותו כסימבול, חשוב לדעת שמדינת ישראל החליטה שזה אזור לכרייה וחציבה.

<יוסי וירצבורגר: בתמ"מ של מחוז דרום זה אזור של כרייה וחציבה.

<יוסי וירצבורגר: אמרו שצריך לגרוע מהכרייה והחציבה כי צריך להקים את היישוב אל- פורעה.

<יוסי וירצבורגר: לקחו רצועה של קילומטר, לא 4 ולא 7, סביב העיר אל -פורעה כי צריך להתרחק עם הכרייה.

<יוסי וירצבורגר: עכשיו באים ואומרים פיילוט.

<יוסי וירצבורגר: הפיילוט לא צריך להיות 24 חודשים, הוא צריך להיות 36 חודשים.

<יוסי וירצבורגר: אני אסביר גם למה.

<יוסי וירצבורגר: אנחנו צריכים במשך 12 חודשים לבדוק מה המצב, כי כנראה מה שקורה באזור של בקעת ערד מבחינת מזג האוויר, משטר הרוחות והאבק זה לא מה שקורה ברמת הגולן, זה דבר אחר.

<יוסי וירצבורגר: אפי דיבר על התשובה של השר.

<יוסי וירצבורגר: אני הכנתי תשובה לשר.

<יוסי וירצבורגר: אני עדיין לא עונה לשאילתות של חבר כנסת.

<יוסי וירצבורגר: קטונתי.

<יוסי וירצבורגר: אפי, נא לציין את כל התשובה.

<יוסי וירצבורגר: כל התשובה אמרה שמדינת ישראל אמרה שזה המקום שצריך והיא רוצה לבדוק.

<יוסי וירצבורגר: זה נכון שמיולי 2012 המפקח על המכרות, שזה סגני, הוציא הנחיות שמפורסמות באינטרנט בדבר זכויות חדשות שהולכות בהליך ציבורי תחרותי ולא ניתן.

יעקב ליצמן: למה לא הקודמים לו?

<יוסי וירצבורגר: זה לא משנה אם הזכויות הן של רותם או לא.

<יוסי וירצבורגר: זה לא משנה אם יהיו או לא יהיו משפטים על זה.

<יוסי וירצבורגר: מדינת ישראל אומרת היום שצריך לבדוק את המקום הזה.

<אפי מיכאלי: יוסי, מדובר ב-200 מיליארד שקל.

יעקב ליצמן: למה על הקודם לא יצאת למכרז?

יעקב ליצמן: למה על המקום הזה שהם רוצים לפעול אתה לא מוציא מכרז?

<אפי מיכאלי: זאת השאלה הכי חשובה שיש.

<יוסי וירצבורגר: אני לא עורך דין.

<יוסי וירצבורגר: אני לא יודע אם אנחנו יכולים ללכת עכשיו בהליך מכרזי אחורה.

יעקב ליצמן: למה אתה לא בודק את זה?

<יוסי וירצבורגר: זה לא רלוונטי כרגע לדיון.

מירי רגב: מה עמדת משרד האנרגיה והמים?

<יוסי וירצבורגר: העמדה של המשרד היא שחייבים לעשות פה פיילוט עם הנחיה של משרד הבריאות והמשרד להגנת הסביבה לפני התחלת הפיילוט לגבי מה זו הצלחה ומה זה כישלון, לא אחריו.

דב חנין: הדיון הזה בוועדה הוא המשך לעבודה שעשינו בנושא הזה גם בכנסת הקודמת, בין היתר לשורה של דיונים שקיימנו בנושא בוועדה המשותפת לסביבה ובריאות.

דב חנין: אני לא מתכוון כרגע לסקור את כל הדברים שעלו בדיונים שלנו, אבל אני בכל זאת רוצה לעמוד על כמה נקודות מאוד בקיצור.

דב חנין: אני רוצה לפתוח בכמה מילים לעובדים שנמצאים פה.

דב חנין: אני בהחלט ער לדאגה שלהם, לפרנסה שלהם.

דב חנין: אני לא רוצה שהפרנסה שלהם תפגע.

דב חנין: כולנו יכולים להרגיע אותם.

דב חנין: בנגב יש הרבה מאוד פוספטים.

דב חנין: גם אם לא יתאפשר לכרות בשדה בריר – אני מקווה שלא יתאפשר, אני אסביר למה – יוכלו לכרות במקומות אחרים שיוקצו לדבר הזה ויגרמו פחות נזק.

דב חנין: אני, גברתי היושבת-ראש, רוצה להתייחס קודם כל למסגור של הדיון.

דב חנין: המסגור של הדיון מתחיל מבחינתי ב-15 במאי 1948 שבו הוקמה מדינת ישראל.

דב חנין: אני מציע שלא נבטל אותה ולא נוותר עליה.

דב חנין: מדינת ישראל היא מדינה שיש בה גורמים מקצועיים שיש להם עמדות מקצועיות, שיש להם תחומי אחריות, חלוקת עבודה.

דב חנין: אנחנו לא רוצים לערער את המדינה ואת הגורמים המקצועיים שלה.

דב חנין: אנחנו לא רוצים לגרום להם לא תפקד.

דב חנין: להיפך, אנחנו רוצים לחזק אותם בתפקוד הזה.

דב חנין: פה עומדת שאלה מאוד מאוד עקרונית.

דב חנין: היא אפילו חורגת מהשאלה הענקית של שדה בריר שעומדת בפנינו.

דב חנין: בסוגיה הזאת, גברתי היושב-ראש, משרד הבריאות ביקש עמדה מקצועית מאוד מאוד ברורה.

דב חנין: אני אקריא מתוך המסמך של המ.מ.מ שנמצא בידיי.

דב חנין: אני מקריא מתוך חוות הדעת של ד"ר בר חנא וד"ר דובנוב, שזאת חוות הדעת הבסיסית של משרד הבריאות: "המשמעות הינה תוספת של 7 נפטרים נוספים בכל שנה רק מפעילות המכרה".

דב חנין: הם מדברים על היבטים נוספים, כמו הראדון שהוא גז מסרטן באופן ודאי.

דב חנין: אנחנו לא מדברים על ה-7 נפטרים כתוצאה מהראדון, יש דברים נוספים.

דב חנין: "דעתנו כרופאים, כמומחים בתחום היא כי בנסיבות הקיימות אין כל אפשרות לקיים מכרה פוספטים בקרבה שכזו לאוכלוסייה".

דב חנין: זאת עמדה מקצועית של משרד הבריאות.

מירי רגב: בוא תציג את עמדתך.

מירי רגב: משרד הבריאות הביע את עמדתו.

דב חנין: אני מציג את עמדתי.

דב חנין: מאז שמשרד הבריאות הציג את עמדתו קרה דבר חסר תקדים וחמור ביותר שחייב להיחקר.

דב חנין: בשלב הזה של הדיון אני לא מדבר על ההיבטים הפליליים.

דב חנין: אני לא שואל את השאלה אם היו היבטים פליליים בלחצים שהיו על משרד הבריאות בנושא הזה.

דב חנין: אני מדבר על ההיבטים הציבוריים.

דב חנין: ישנו משרד ממשלתי, ישנם אנשי מקצוע שמדינת ישראל משלמת להם כדי שיעסקו בשאלות בריאות.

דב חנין: הם לא יועצים פרטיים שלי או של מישהו אחר, הם של כולנו, של הציבור.

דב חנין: הגורמים האלה מקבלים חוות דעת.

דב חנין: מאז הם מותקפים.

דב חנין: מנסים לערער את זה, מנסים ליצור על זה חוות דעת אחרת ולהפריט את זה החוצה כך שבמקום חוות דעת של משרד הבריאות יהיו מומחים חיצוניים שיישכרו על ידי גורמים כאלה או אחרים או לא יישכרו על ידי גורמים כאלה או אחרים.

דב חנין: הכל צריך להיחקר פה לעומק.

דב חנין: כל הסוגיה צריכה להיחקר לעומק.

דב חנין: אנחנו כולנו צריכים להתייצב מאחורי הגורמים המקצועיים שאנחנו החלטנו שיעסקו בסביבה ובבריאות, לא להתייצב מאחורי אינטרסים כלכליים ואפילו לא אינטרסים של תעסוקה.

דב חנין: התעסוקה שלכם מאוד חשובה לי ויקרה לי כמו שהיא יקרה לכם.

דב חנין: אני רוצה לשמור על התעסוקה שלכם וגם על הבריאות שלכם, אבל גם על הבריאות של התושבים.

דב חנין: אני מאוד שמח שאף אחד מכם לא חולה.

דב חנין: אני מאחל לכם, לי ולכולנו שכך יישאר המצב עד 120 ותהיו בריאים.

דב חנין: אנחנו כוועדה להגנת הסביבה מחויבים לפעול לפי העקרונות הסביבתיים המקובלים, כאשר במרכזם עומד העיקרון של הזהירות המקדימה או הזהירות המונעת.

דב חנין: אנחנו לא עושים ניסיונות בבני אדם.

דב חנין: אם יש דבר שהוא כנראה מסוכן אנחנו לא הולכים ועושים עליו ניסוי בעיר עם כמה עשרות אלפי אנשים ובעוד כמה ישובים מסביב.

דב חנין: אף אחד מאיתנו לא רוצה לקחת אחריות לכך שאנשים שם ייפגעו.

דב חנין: אנחנו גם לא יכולים לקחת את האחריות הזאת.

דב חנין: אי אפשר לבצע ניסוי כזה בבני אדם.

דב חנין: יש הליכים איך מאשרים ניסויים בבני אדם.

דב חנין: הוועדה צריכה להביע תמיכה חד משמעית בעמדתו המקצועית של משרד הבריאות, בעמדתו של המשרד להגנת הסביבה שנסמכת על עמדת משרד הבריאות.

דב חנין: אני רוצה להביע הערכה לחבר הכנסת ליצמן שכסגן שר הבריאות עמד ונתן גיבוי לגורמים המקצועיים במשרדו.

דב חנין: זה לא שהוא מחויב למישהו או למשהו.

דב חנין: הוא עשה שליחות ציבורית למופת כאיש ציבור בכך שהוא עמד בראש משרד, ראה את אנשי המקצוע ועמד מאחוריהם.

דב חנין: זה תפקידו וחובתו.

<סאלם אבו רביעה: אנחנו בכסייפה, בפזורה של אל-פורעה ובערד הנפגעים העיקריים מהתכנית הזאת.

יעקב ליצמן: כמה תושבים?

<סאלם אבו רביעה: בכסייפה יש 17 אלף תושבים.

<סאלם אבו רביעה: הפזורה של אל-פורעה הוכרה כיישוב.

<סאלם אבו רביעה: בערד יש 28 אלף תושבים.

<סאלם אבו רביעה: אנחנו לא מוכנים להיות שפני ניסויים של אף אחד, של אף גורם.

<סאלם אבו רביעה: במפה שהוצגה כאן לא הוצגה התצ"א.

<סאלם אבו רביעה: יש התעלמות מוחלטת, אולי מכוונת, מהריכוזים של האוכלוסייה הבדואית באל- פורעה.

<סאלם אבו רביעה: מדובר ב-2 בתי ספר יסודיים עם 2000 תלמידים.

<סאלם אבו רביעה: הממונה על המחוז של משרד הפנים אמר שזה לא רחוק מבתי הספר.

ישראל אייכלר: מה המרחק מבית הספר?

<סאלם אבו רביעה: 100 מטר.

מירי רגב: מה המרחק של הפיילוט מבית הספר?

<אורי יסעור: כ-4 קילומטרים.

<אבי הלר: יש הבדל בין גבולות התכנית כפי שמופיעים בתכנית המתארית.

<אבי הלר: השטח שנפרס לטובת הפרויקט אם ייקבעו הגבולות - אפשר גם לצמצם את הגבולות של התכנית- הוא בגבולות של הפזורה הבדואית הקיימת באזור אל-פורעה.

<אבי הלר: הפיילוט לא מתוכנן שם.

מירי רגב: זאת אומרת שאין מצב של פינוי תושבים כתוצאה מפיילוט.

יעקב ליצמן: אם יפנו זה טוב.

יעקב ליצמן: הם לא יפנו.

מירי רגב: יש מצב שצריך יהיה לפנות תושבים כתוצאה מקיום הפיילוט?

<קריאה: יש.

<קריאה: אנחנו גרים שם.

מירי רגב: אני שואלת את ועדת התכנון.

<קריאה: הוא לא בדק.

<קריאה: הם חיים שם.

<סאלם אבו רביעה: הם הופכים להיות שפני ניסויים.

מירי רגב: תאמין לי, אף אחד לא יהפוך להיות שפן ניסיון.

מירי רגב: כל עוד אני פה אני אדאג לכם.

<סאלם אבו רביעה: גברתי היושבת-ראש, עובדתית זה מה שיהיה.

<סאלם אבו רביעה: רוצים לנסות את זה על הפזורה הבדואית שם.

<סאלם אבו רביעה: האזור של ערד ידוע במדינה באיכות האוויר שלו.

<סאלם אבו רביעה: אל תפגעו באיכות האוויר של ערד והסביבה.

תמר זנדברג: לגבי הפיילוט.

תמר זנדברג: אני רוצה להצטרף לחברי, חבר הכנסת דב חנין, לגבי עיקרון הזהירות המונעת.

תמר זנדברג: נאמר כאן קודם שאם לא ננסה לא נדע.

תמר זנדברג: פיילוט נשמע כניסיון.

תמר זנדברג: עיקרון הזהירות המונעת, שהוא עיקרון סביבתי שמנחה את ההתנהלות במקרים כאלה, קובע בדיוק את ההיפך.

תמר זנדברג: אין מאזניים שקולות בין לנסות ולדעת ובין לא לנסות ואולי לא לדעת.

תמר זנדברג: עיקרון הזהירות המונעת אומר שאם ננסה הנזק שאנחנו לא יודעים אותו עדיין עלול להיות כזה שברירת המחדל צריכה להיות לא לנסות דבר שיש בו פוטנציאל מזיק.

תמר זנדברג: בואו לא נשווה בין ביצוע פיילוט ואולי נדע לבין אי ביצוע ואז לא נדע, מפני שלא זה סדר הדברים.

תמר זנדברג: עכשיו לעובדים היקרים שנפגשנו איתם בהפגנה מתחת למשרדי הנהלת החברה שמעסיקה אותם.

תמר זנדברג: לא יושב כאן לא אחד ולא אחת סביב השולחן שמנסה, חושב, רוצה או בכוונתו לפגוע בעבודה או בפרנסה, גם לא במשתמע וגם לא בצורה עקיפה.

תמר זנדברג: הימים שבהם העבודה מול הסביבה הם יריבים תמו.

תמר זנדברג: אנחנו כבר לא בימים שסגירת מפעל בגלל שהוא מזהם פירושו פגיעה בעובדים.

תמר זנדברג: אנחנו גם לא במצב שהגנה על הסביבה ועל הבריאות של העובדים עצמם וגם של אלה שגרים סביב עומדת כמשחק סכום אפס אל מול מקומות עבודה.

תמר זנדברג: היום אנחנו כבר במצב שבו ההגנה על התעסוקה, על הבריאות, על השכר ההוגן, על תנאי העסקה, על תנאי הנשימה ועל איכות החיים של התושבים, שהרבה מהם גם גרים באזורים האלה שמושפעים מהכרייה הפוטנציאלית והם גם אלה שעובדים במפעלים, חד היא, מה גם שלא מדובר כאן בסגירה.

תמר זנדברג: המכרה המוצע הוא מכרה חדש, עתידי.

תמר זנדברג: במכרה שאנחנו דנים בו כרגע לא עובד עדיין אף אחד.

תמר זנדברג: גם אם מה שאמרתי קודם לגבי סגירת מפעל אל מול סביבה היה נכון, זה לא המקרה.

תמר זנדברג: בואו נתאחד כולנו סביב הרעיון שלמען הגנה על התושבים, על העובדים, על הסביבה ועל כל תושבי הנגב צריך להימנע מביצוע הפיילוט הזה.

טלי פלוסקוב: אני אתחיל בזה שאני נמצאת בסיטואציה מאוד רגישה.

טלי פלוסקוב: נמצאות פה שתי קבוצות של אנשים.

טלי פלוסקוב: יש פה את נציגות המפעלים.

טלי פלוסקוב: אני רואה אותם כאן.

טלי פלוסקוב: אנחנו נפגשנו ודיברנו.

טלי פלוסקוב: הקבוצה השנייה זאת הקבוצה של התושבים המודאגים שמלווים את התהליך הזה כבר המון שנים.

טלי פלוסקוב: הסיטואציה לא פשוטה.

טלי פלוסקוב: דבר אחד שמרגיע אותי זה שגם מהעובדים של רותם וגם מהנהלת רותם אני שומעת את המשפט שאומר שאם זה יפגע באנשים הם לא ירצו את זה.

מירי רגב: ברור.

טלי פלוסקוב: אנחנו צריכים כולנו להגיע למסקנה אם זה מסוכן או לא מסוכן.

טלי פלוסקוב: מי שצריך לתת כאן תשובות אלו אנשי המקצוע.

טלי פלוסקוב: גם במשרד הבריאות יש עמדות שונות.

טלי פלוסקוב: אני פונה לחברי הכנסת וליושבת-ראש הוועדה לשקול אופציה לבדיקה נוספת לא באמצעות פיילוט.

טלי פלוסקוב: חבר'ה, אתם פוגעים בעיר.

טלי פלוסקוב: יש לי המון משפחות בעיר שיושבות על הגדר אם להישאר בערד או לא.

טלי פלוסקוב: אנשים דואגים, אנשים מפחדים.

טלי פלוסקוב: כולנו, כולל עובדי רותם, צריכים לתת תשובות כדי שאנשים ישנו טוב בלילה וידעו שהם הולכים לגדל את המשפחות.

טלי פלוסקוב: אנחנו רוצים שהמשפחות יגיעו לכאן, לא יפחדו לעשות את זה.

<מירב משה גרודופסקי: התשובות ניתנו על ידי משרד הבריאות.

טלי פלוסקוב: אני חושבת שפיילוט זה לא רעיון טוב.

טלי פלוסקוב: אסור לנו להגיע למצב שאחרי הפיילוט נגיד שטעינו ושזה פוגע.

טלי פלוסקוב: יש היום מחשבים מאוד מאוד חכמים ואנשים מאוד מאוד חכמים שיודעים לעשות את הבדיקות בצורה אחרת.

טלי פלוסקוב: אולי צריך לעשות בדיקה מחודשת ולקבל את התשובות האלו.

טלי פלוסקוב: את הבדיקה צריך שיעשו אנשים ניטרליים שלא שייכם לרותם, שלא שייכים לערד או לעמותה.

טלי פלוסקוב: הבדיקה צריכה להיות מקצועית.

טלב אבו עראר: גברתי היושבת-ראש, שמענו כל הזמן שבנגב יש הפקעת אדמות, נישול אדמות, הריסת בתים.

טלב אבו עראר: הפעם יש לנו הפקעה מסוג אחר.

טלב אבו עראר: מדובר בהפקעת חיי אדם.

טלב אבו עראר: משרד הבריאות מתנגד התנגדות נחרצת.

טלב אבו עראר: הוא אמון על בריאות הציבור.

טלב אבו עראר: הוא אומר שזה יביא לעלייה בתמותה, לעלייה ודאית בתחלואה לתושבי האזור.

טלב אבו עראר: אנחנו עומדים בפני שני אינטרסים.

טלב אבו עראר: יש את האינטרס של חיי אדם אל מול אינטרס אחר של כיס האדם.

טלב אבו עראר: אני רציתי שיתנהל כאן דיון ענייני, אובייקטיבי, לא דיון תפור ומכור.

טלב אבו עראר: לא יכול להיות שנעדיף תעסוקה על חיי אדם.

טלב אבו עראר: עד היום מי שהיה לו אסתמה היה מגיע לעיר ערד כדי לנשום אוויר נקי.

טלב אבו עראר: היום מי שירצה לחטוף אסתמה וסרטן, שיבוא אחרי הקמת המכרה הזה.

טלב אבו עראר: יש לנו ניסיון עם הקמ"ג שגורם למחלת הסרטן בכל יישובי האזור, אם זה דימונה, ירוחם, כסייפה.

טלב אבו עראר: בערוער התגלו 100 חולים במחלות סרטן.

טלב אבו עראר: גברתי, אם יש את תושבי אל-פורעה, שהוא יישוב מוכר שמרוחק כ-100 או כ-200 מטר, אז אני לא חושב שצריך להתעלם, במיוחד מתלמידי בית הספר.

טלב אבו עראר: זה בנוסף לכסייפה ולערד.

טלב אבו עראר: הקמת המכרה הזה היא לא גרימת מוות ברשלנות אלא בכוונה ובצורה איטית.

טלב אבו עראר: אנחנו מבקשים להתנגד להקמת המכרה שם.

טלב אבו עראר: זה לא יהיה קל.

טלב אבו עראר: אנחנו ננהל מאבק משותף ערבי ויהודי.

טלב אבו עראר: אני אחד ממנהיגי המאבק הזה.

<משה חדד: אני באתי להציג את העמדה של העובדים שבראשם אני עומד.

<משה חדד: אם היינו יודעים או היה לנו איזה מידע שיש סיכון ולו הקטן ביותר לאחד מתושבי ערד, היינו מתנגדים ראשונים להקמת המכרה בשדה בריר.

<משה חדד: אנחנו עובדים במפעלים האלה משנות ה-50.

<משה חדד: אנחנו בריאים.

<משה חדד: מבחינת סטטיסטיקה אנחנו מוכנים לעמוד מול כל חלק אחר באוכלוסייה ולבדוק מדגמית את אחוזי המחלות שיש.

<משה חדד: אין שום סכנה.

<משה חדד: העובדים שלנו עובדים בלב ליבו של המכרה.

מירי רגב: כמה עובדים יש סך הכל?

<משה חדד: ברותם עובדים כ-1200 עובדים.

מירי רגב: רובם מאיפה?

<משה חדד: מדימונה, ירוחם, ערד ובאר שבע.

<משה חדד: זה מעגל ראשון.

<משה חדד: במעל השני והשלישי אנחנו מגיעים ל-10 אלפים משפחות.

יעקב ליצמן: כמה עובדים מיועדים לשדה בריר?

<משה חדד: כל העובדים האלה אמורים להמשיך ולהתפרנס משדה בריר.

יעקב ליצמן: כמה עובדים מיועדים לפיילוט הזה?

<משה חדד: כמה שיצטרכו במכרה.

יעקב ליצמן: כיושב-ראש ועד עובדים אתה לא יודע?

<משה חדד: חבר הכנסת ליצמן, כרגע יש לנו את כל העובדים שלנו שעובדים במכרות ברותם.

<משה חדד: המאגר הולך ונגמר.

<משה חדד: תוך 7,8 שנים לא יהיה פוספט במכרות.

<משה חדד: בגלל זה רותם רוצה את המכרה החדש.

<משה חדד: כיום מכרה רותם, חוץ מאורון וצין, מרוחק כ-10 קילומטר מדימונה.

<משה חדד: אף פעם לא שמענו על בעיות בדימונה.

<משה חדד: אף פעם לא שמענו תלונות בדימונה.

טלב אבו עראר: מי אמר?

<משה חדד: משרד הבריאות אומר לך.

<משה חדד: יש מסמך של הפרופ' הנכבד שתמך בניסוי דומה באורון ובצין.

<משה חדד: הוא גם ציין את זה פה.

<משה חדד: מישהו עצר את זה.

<אפי מיכאלי: הוא פה.

<אפי מיכאלי: הוא אומר לך שהוא התנגד.

<משה חדד: אני מדבר על הניסוי שהוא הציע לעשות בזמנו במכרה אורון.

<משה חדד: היה צריך להיות ניטור במכרה אורון עם תנאים זהים לשדה בריר.

<משה חדד: ברגע שרותם אישרה את הניטור הזה משרד הבריאות בא ועצר את זה.

<משה חדד: למה לא בוצע הניסוי הזה מ-2011?

<משה חדד: אנחנו רוצים את הפיילוט, את הניסוי הזה כדי לקבוע חד משמעית אם יש סכנה או לא.

<משה חדד: ברגע שלא תהיה סכנה צריך להמשיך ולתת עבודה ל-10 אלפים משפחות בנגב.

<משה חדד: אם היו הולכים לפי החברים הנכבדים פה כל הנגב לא היה קם.

<משה חדד: אם לא היו נותנים להקים את המפעלים בשנות ה-50 לא היו קמים מפעלי ים המלח משום זהירות מונעת.

<משה חדד: לא היו בונים כבישים בארץ משום זהירות מונעת כי המכוניות מזהמות.

<משה חדד: שום דבר לא היה נעשה בגלל זהירות מונעת.

<משה חדד: אתם רוצים שנשב בתל-אביב ונחיה בתל-אביב.

<משה חדד: זה מה שאתם רוצים.

<משה חדד: אנחנו נמשיך להיות בנגב.

<משה חדד: אנחנו לא ניתן שהמפעל הזה ייסגר בגלל כמה אנשים שאני לא יודע מה השיקולים שלהם, בטח ובטח לא הבריאות של תושבי העיר.

חמד עמאר: גברתי היושבת ראש, אני רוצה להודות לחבר הכנסת ליצמן על הדיון החשוב הזה.

חמד עמאר: הגעתי לדיון ולא ידעתי שהוא יהיה כזה סוער.

חמד עמאר: חשבתי שנשב, נדבר .

חמד עמאר: זה נושא מאוד מאוד רגיש.

חמד עמאר: מצד אחד יש את העובדים, מצד שני יש את בריאות הציבור.

חמד עמאר: אנחנו כנציגי הציבור צריכים לדעת לאזן.

חמד עמאר: אני שמעתי את משרד הבריאות.

חמד עמאר: בזמן האחרון אני מתחיל לראות את זה בכל הוועדות שאני יושב בהן, בכל הדיונים.

חמד עמאר: אין עמדה ברורה של משרדי הממשלה.

חמד עמאר: זה הדבר הכי מעצבן.

חמד עמאר: אי אפשר להחליט ולהגיד מה אנחנו ממליצים ואיך מתקדמים קדימה.

חמד עמאר: אני מציע להקים ועדה ברורה.

חמד עמאר: יש לנו עתודה של 7 שנים.

חמד עמאר: צריך להקים ועדה מקצועית עם משרד הבריאות.

טלב אבו עראר: יש.

חמד עמאר: עד עכשיו לא שמעתי נתון ברור.

חמד עמאר: אם שואלים את משרד הבריאות מה הנתונים שלו, הוא צריך לחפש ולא מגיע עם נתונים ברורים.

חמד עמאר: אני חושב שיש לנו עתודה של 7 שנים.

חמד עמאר: את זה שמעתי מוועד העובדים.

חמד עמאר: אנחנו כוועדה צריכים לקרוא למשרדי הממשלה להקים ועדה מקצועית שתבוא ותציג בפנינו.

יעקב ליצמן: משרד הבריאות הוא מקצועי.

יעקב ליצמן: הוא אמר את עמדתו המקצועית.

יעקב ליצמן: כשלא מוצא חן זה לא מקצועי, כשמוצא חן זה מקצועי.

חמד עמאר: צריך להקים ועדה של כל המשרדים הדרושים.

חמד עמאר: חבר הכנסת ליצמן, אני לא מדבר על פיילוט, אני מדבר על להקים ועדה מקצועית ולהגביל אותה בזמן כך שתוך 3 חודשים היא תצטרך לבוא לכאן לוועדה, להציג את הנתונים המקצועיים שהיא בדקה.

חמד עמאר: צריך גם להביא נתונים מהעולם ומישראל.

חמד עמאר: יש לנו מכרות 60 שנה.

חמד עמאר: נבוא ונשמע נתונים מדויקים.

חמד עמאר: רק אז נדע איך להחליט ואיך להמליץ קדימה.

זבולון כלפה: במסגרת הגילוי הנאות אני רוצה להגיד שאני יליד הנגב, תושב הנגב, חי בנגב וכנראה שגם אחרי 120 אני אשאר בנגב.

זבולון כלפה: מתוך היכרותי את ההתנהלות מול משרדי הממשלה במרחב הדרום במהלך 8,10 השנים האחרונות בצורה מאוד אינטנסיבית, אני יודע שיש שם מערכות מספיק טובות כדי לתת תשובה ברורה.

זבולון כלפה: אין לי ספק שלכל היושבים פה בשולחן - שמענו היטב את משה חדד שהוא לכאורה אינטרסנט לצד הזה של העובדים - ברור שבריאות העובדים היא מעל הכל.

זבולון כלפה: לי היא חשובה פה מעל כולם.

זבולון כלפה: במקרה דנן אני חושב שאין מנוס מלקבל את ההחלטה במסגרת הזאת בגלל חוות הדעת המאוד מעורבבות פה ביחס לבריאות הציבור.

זבולון כלפה: כנראה שהחישובים והמודלים של עבודה עם תוכנות מחשב כאלו ואחרות לא נותנים בסופו של דבר תשובה מספקת לדבר הזה.

זבולון כלפה: כנראה שאין פה מנוס מניסוי בשטח עצמו, עם כל המורכבות שיש בעניין, מתוך בחינה של המקומות המרוחקים ביותר כדי לצמצם את הטווח של הסיכונים, כדי שבסופו של דבר החומר הזה יחזור לוועדה המחוזית יחד עם אנשי משרד הבריאות.

זבולון כלפה: אני מציע לראות שכשבפ

זבולון כלפה: עם הבאה כשקובעים סיורים או דיונים כאלה ואחרים המשרדים לא יתחמקו ויגיעו.

זבולון כלפה: זה נשמע לי קצת משונה הדבר הזה.

זבולון כלפה: אני לא מבין את ההתנהלות הזאת.

זבולון כלפה: אם יש להם עמדה שלילית, עמדה חיובית או כל עמדה שהיא הדברים צריכים להגיע לשולחן הדיונים, לא בצורה כזאת של התחמקויות.

זבולון כלפה: זה לא מכבד את המעמד.

סתיו שפיר: למען הגילוי נאות אני רוצה להגיד שאני נולדתי בנתניה ואני מאוד אשמח לגור בנגב ביום מן הימים.

סתיו שפיר: גברתי היושבת-ראש, בדיון כל כך רגיש בעסקיה של חברת כי"ל הייתי מאוד שמחה אם היית קוראת ללוביסטים ולנציגים שנמצאים פה בחדר להזדהות.

מירי רגב: אני לא יודעת מי הלוביסטים, הם לא חלק מהדיון הזה.

יעקב ליצמן: יש ויש.

מירי רגב: הערה נכונה.

מירי רגב: אני באמת לא יודעת אם יש כאן לוביסטים.

סתיו שפיר: יש פה דילמה מאוד מאוד קשה.

סתיו שפיר: ברור שאף אחד, לא מהעובדים ובטח לא מאיתנו, רוצה לפגוע בבריאותם של התושבים ולערוך ניסוי שכרוך בפגיעה פוטנציאלית מסוימת בבריאות שלהם.

סתיו שפיר: מצד שני גם אף אחד לא רוצה למנוע מעובדים את עבודתם.

סתיו שפיר: יש לי שאלה אל נציגי חברת רותם שנמצאים פה.

סתיו שפיר: אני מבינה שיש איזה שהוא לחץ נורא גדול סביב שדה בריר.

סתיו שפיר: נאמר שיש שם עתודות ושהעתודות מסתיימות בעוד 10 שנים.

סתיו שפיר: בנתונים שלכם שפורסמו במחקר של פרופ' פורטוגלי שיושב פה כתוב שיש עתודות זמינות באורון, בצין, ברותם של 140 מיליון טון פוספט.

סתיו שפיר: איפה הדבר הזה נמצא?

סתיו שפיר: למה שדה בריר יותר חשוב לכם?

סתיו שפיר: האם מדובר ברווחים פוטנציאלים הרבה יותר גדולים?

סתיו שפיר: מה לגבי העתודות הזמינות האחרות?

סתיו שפיר: למה לא אפשרי ללכת על החלופות?

<יעקב כחלון: אני מנהל את מפעלי רותם ב-4 השנים האחרונות.

<יעקב כחלון: נולדתי בנגב, יש לי 3 ילדים, יש לי משפחה בערד ומשפחתי גרה בבאר שבע.

<יעקב כחלון: אני מג"ד במילואים.

<יעקב כחלון: הובלתי חיילים במלחמות, אנשים.

<יעקב כחלון: אזרחים חשובים לי באותה מידה.

<יעקב כחלון: אני 18 שנים מתעסק בכימיה.

<יעקב כחלון: הייתי מנהל מפעלי תרכובות ברום ברמת חובב.

<יעקב כחלון: אם יש איזו שהיא סכנה קטנה או גדולה אנחנו לא נפעל בשדה בריר, באורון, בצין או במקום אחר.

<יעקב כחלון: אנחנו מזדהים איתכם לחלוטין.

<יעקב כחלון: אותנו לא מעניין אינטרס כזה או אחר.

<יעקב כחלון: אותנו לא מעניין אם הבעלים שלנו זאת מדינה או מישהו אחר.

<יעקב כחלון: אותנו מעניינת הפרנסה שלנו, הפרנסה של העובדים שלנו.

<יעקב כחלון: אנחנו בטוחים ב-100% שאין שום סכנה בכרייה, במיוחד בכרייה של פוספטים.

<יעקב כחלון: אתם מוזמנים לבוא ולראות מה זה כריית פוספטים.

<יעקב כחלון: הפוספט עצמו רטוב, אין אבק.

<יעקב כחלון: אנחנו מתחזקים את הדרכים.

<יעקב כחלון: אנחנו נמצאים תחת פיקוח מתמיד של החברה לשירותי איכות הסביבה.

טלב אבו עראר: אדוני, אתה רופא?

טלב אבו עראר: איך הגעת להחלטה כזאת?

<קריאה: אתה שואל נכונה.

<קריאה: הוא לא רופא.

<יעקב כחלון: אני מנהל.

<יעקב כחלון: יש לי אחריות.

טלב אבו עראר: הוא מקצוען?

<קריאה: יש מחקר מארצות הברית שלפיו מסביב למכרות פוספט יש עלייה בתחלואה.

<יעקב כחלון: אני לא רופא, גם אין לי כוונה להיות רופא.

<יעקב כחלון: אני מנהל.

<יעקב כחלון: יש לי אחריות בראש וראשונה לבריאות העובדים שלי, אחריות לסביבה ואחריות כלפי הציבור.

<יעקב כחלון: בעיני זה יותר חמור ויותר חזק מכל דבר אחר.

<יעקב כחלון: אני אדם אחראי.

<אפי מיכאלי: אם אתה לא רופא איך אתה יכול להיות בטוח שאין סכנה?

<יעקב כחלון: אני מרגיש שאני לא מסכן ולו לרגע אחד את עובדיי ואת הסביבה.

<יעקב כחלון: אנחנו חרטנו על דגלנו אחריות ושקיפות.

<יעקב כחלון: יש למעלה מ-500 מבקרים כל חודש ברותם.

<יעקב כחלון: אנחנו גאים במה שאנחנו עושים.

<יעקב כחלון: אנחנו שקופים במה שאנחנו עושים.

<יעקב כחלון: תבואו ותראו.

<יעקב כחלון: רק אחרי שבאים, רואים ומבינים, הסטיגמה למכרה ולעובדי מכרה יורדת.

<אורי יסעור: אני אתחיל מעשרות שנים אחורה, כי לצערנו הרב אנחנו בדיון הזה בשדה בריר ובבקעת זוהר תקועים ומדשדשים שנים רבות.

<אורי יסעור: אין החלטה.

<אורי יסעור: אנחנו מקדמים את הנושא הזה על פי חוק בוועדה המחוזית בצורה מסודרת.

<אורי יסעור: אין דוגמה.

<אורי יסעור: אין אח ורע לפס ניסיון כמו שאנחנו מציעים כאן.

<אורי יסעור: אגב, להבהיר את הדברים.

<אורי יסעור: אמרו פה שזה הולך לבדוק את הבריאות.

<אורי יסעור: לא נכון.

<אורי יסעור: המשרד להגנת הסביבה ב-2004, אחרי שהפך ובדק את התסקיר של ההשפעה על הסביבה שהוכן - זה הדוח המקיף והכי גדול - הוא זה שקובע אם יהיה זיהום.

<אורי יסעור: בדק אותו המשרד במשך 4 שנים, כולל משלוח למומחים מקנדה.

<אורי יסעור: הוא בסוף פסק שאין לו התנגדות לקידום התכנית.

<אורי יסעור: בוצעו על ידי המשרד דוחות ממוחשבים מאוד מאוד מסובכים.

<אורי יסעור: הדוחות האלה הוכיחו חד משמעית שלא תהיה השפעה על הסביבה.

<אורי יסעור: בא המשרד ואמר שלמרות שהדוחות שמוכיחים שאין השפעה על התושבים מעבר לקילומטר, הם רוצים לבצע ניסיון.

<אורי יסעור: המשרד דרש שהניסיון יהיה בקרבת העיר ערד, יותר קרוב לתושבים של אל- פורעה והעיר ערד.

<אורי יסעור: היום באו, דרשו וביקשו שנתרחק.

<אורי יסעור: אנחנו מסכימים להתרחק.

מירי רגב: יש לכם עוד אלטרנטיבות, כפי ששאלה פה חברת הכנסת שפיר?

<אורי יסעור: אין עוד אלטרנטיבות.

<אורי יסעור: הנושא של האלטרנטיבות נבדק 3 פעמים על ידי שלושה גורמים שונים ב-3 השנים האחרונות.

<אורי יסעור: מר ארדן מינה מומחה בשנת 2010 בשם ד"ר אמיר אילדמן.

<אורי יסעור: הוא פסק חד משמעית שהמקום יהיה שדה בריר.

<אורי יסעור: לפני זה הממונה על המכרות שיצא, ד"ר מימרן, קבע חד משמעית וכתב שיש לקדם את שדה בריר בבהילות, שהנושא קריטי לחברת רותם.

<אורי יסעור: בפעם האחרונה זה נבדק על ידי תמ"א 14ג, על ידי ועדת האורחים של תמ"א 14ג.

<אורי יסעור: היא בדקה את הנושא ומצאה שוב שבקעת זוהר - - -

תמר זנדברג: מה קריטי לתושבי הנגב?

<אורי יסעור: אנחנו מדברים פה על 10 אלפים עובדים, על 10 אלפים משפחות.

<קריאה: זה לא נכון.

<אורי יסעור: אני גדלתי בערד.

<אורי יסעור: יש לי משפחה בערד, יש לי חברים בערד ואני אוהב את ערד.

<אורי יסעור: אני אשאר בנגב.

<אורי יסעור: אנחנו נפתח את הנגב.

<אורי יסעור: הנגב זה לא מוזיאון.

<אורי יסעור: בנגב צריך לחיות.

<קריאה: יש 1200 עובדים ברותם.

<קריאה: 1200 בלי המעגל השני והשלישי.

<אורי יסעור: יש לנו פה עבודה של מומחים.

<אורי יסעור: זה לא המצאות שלנו.

<אורי יסעור: במשרד הבריאות יש 5 חוות דעת שונות, לא אחת.

<אורי יסעור: 4 בעד.

<אפי מיכאלי: כמה שילמת על חוות הדעת האלו?

<אפי מיכאלי: 100 אלף דולר?

<איתמר גרוטו: העובדות לא נכונות.

<אפי מיכאלי: את חוות הדעת האלו הוא מימן.

<אורי יסעור: ב-2008 כתבו ד"ר בר חנא וד"ר דובנוב תסקיר למתנגדים מטעם המתנגדים נגד המכרה.

<אורי יסעור: טעות ביסודו הדוח הזה.

<אורי יסעור: הוא מצטט PM2.5 חלקיקים כתוצר שריפה בשיקגו.

<אורי יסעור: זה לא קשור למכרה בכמות ובסוג.

<אורי יסעור: אמרה הגברת בלמייקר בוועדה המחוזית ב-2008 באופן חד משמעי שאין דוחות של משרד הבריאות.

<אורי יסעור: יש פה 5 דוחות.

<אפי מיכאלי: אנחנו ב-2013.

<אורי יסעור: אף אחד מהדוחות לא מהמשרד.

<אורי יסעור: עד היום משרד הבריאות מזגזג, גורר רגליים, מעכב לנו את קידום התכנית.

<אורי יסעור: אין שום בעיה בריאותית או בעיה אחרת.

<אורי יסעור: אין שום טיעון הגיוני לעצור את הבדיקה בשטח.

<אפי מיכאלי: תשמעו את פרופ' גרוטו.

<אפי מיכאלי: הוא מזגזג עבור החברה הפרטית.

<אפי מיכאלי: משרד הבריאות עובד אצלם.

<אפי מיכאלי: יש עשרות חלופות, לא אחת.

<אורי יסעור: יש פה תיאוריות קונספירציה.

<אורי יסעור: אנחנו שקופים.

<אפי מיכאלי: אתה שקוף ואתה יושב בתמ"א14ג כנציג התאחדות התעשיינים.

<אורי יסעור: יש דוח מאוד חד משמעי של פרופ' שפירא שלא מונה על ידי רותם, הוא מונה על ידי שר הבריאות ומשרד ראש הממשלה.

<אפי מיכאלי: הוא משקר.

<אפי מיכאלי: יושב פה הרב ליצמן שיגיד מה זה שפירא.

<אפי מיכאלי: לחצו עליו.

<אפי מיכאלי: יושב פה גרוטו שיגיד מה זה שפירא.

<אפי מיכאלי: זה הטיעון הביטחוני.

<אפי מיכאלי: הם יגידו לך מה זה שפירא.

יעקב ליצמן: היות והמחבר יושב כאן אני אגיד שאפי צודק, לא אתה.

<אורי יסעור: יצא דוח של פרופסור שפירא.

<אורי יסעור: סירבו לקבל את מסקנותיו.

<אורי יסעור: מסקנותיו חד משמעיות.

<אורי יסעור: אחר כך הייתה הישיבה הזאת של רוני גמזו שישבה עם כל המומחים בעד ונגד באותו משרד.

<אורי יסעור: היא אמרה שחייבים לבצע ניסוי בשטח.

מירי רגב: את זה אני יודעת, כי הקראתי בתחילת הדברים.

יעקב ליצמן: אני דיברתי עם חברי כנסת.

יעקב ליצמן: אנחנו רוצים לפנות למבקר המדינה על-מנת שיבדוק את מה שקרה כאן.

יעקב ליצמן: אחרי הסיכום שלך אנחנו הולכים לפנות למבקר המדינה.

<משה חדד: תבדוק את כסיף.

יעקב ליצמן: אני אבדוק הכל.

יעקב ליצמן: הייתי רוצה שתסכמי שאנחנו פונים למבקר המדינה.

מירי רגב: אני לא אסכם ללכת למבקר המדינה.

מירי רגב: אם אתם רוצים תפנו אתם למבקר המדינה.

מירי רגב: כולם פתחו ואמרו שיש דילמה.

מירי רגב: לי אין דילמה.

מירי רגב: חיי אדם הם מעל כולם, עם כל הכבוד לסביבה, עם כל הכבוד לתעסוקה ועם כל הכבוד לכל הדברים.

מירי רגב: חיי אדם הם מעל הכל.

מירי רגב: ברגע שיבינו שיש כאן פגיעה בחיי אדם אתם לא תבצעו את הפיילוט ולא את הכרייה.

מירי רגב: גם אני נולדתי בנגב.

מירי רגב: ההורים שלי עדיין גרים בנגב.

מירי רגב: אני מסתובבת הרבה בנגב.

מירי רגב: זה לא אומר כלום.

מירי רגב: אין כאן שום קשר למקומות עבודה, אין פה שום קשר לשום דבר, רק לחיי אדם.

מירי רגב: אם יש פה פגיעה בחיי אדם הניסוי הזה לא ייעשה.

מירי רגב: אני סיכמתי עם שרת הבריאות ועם בינת שוורץ שנעשה סיור של ועדת הפנים יחד איתם בשטח.

מירי רגב: אנחנו רוצים לבדוק אלטרנטיבות למקום, אנחנו רוצים לראות איך השטח נראה, אנחנו רוצים לראות מה זה אומר כרייה של פוספטים.

מירי רגב: אנחנו נביא רופאים שחושבים כך ורופאים שחושבים אחרת.

מירי רגב: אנחנו נעשה סיור בשטח לפני שנקבל החלטה לאיזה כיוון הולכים.

מירי רגב: אני מבקשת ממשרד הבריאות להביא חוות דעת סופית אחת.

מירי רגב: לא רוני גמזו, לא פרופ' כזה, פרופ' ההוא וכל הדוקטורים שכולם אומרים אמן לכל דבר שלהם.

מירי רגב: אני רוצה חוות דעת אחת שמקובלת על השרה ומקובלת בעולם האקדמי הרפואי, שלא נקבל מחר בג"ץ על החלטת משרד הבריאות.

מירי רגב: תביא חוות דעת.

מירי רגב: אתם הגורמים שאנחנו יכולים להסתמך עליהם.

דב חנין: אפשר גם בג"ץ על הגורמים האחרים.

דב חנין: יש הרבה גורמים שחשופים לבג"ץ.

מירי רגב: תביאו חוות דעת של משרד הבריאות שנוכל להסתמך עליה, שנוכל להבין אם יש סכנה לחיי אדם או אין סכנה לחיי אדם.

מירי רגב: אני אשמח לקבל גם נתונים על תחלואה בדימונה ובפזורה הבדואית.

<קריאה: תבקשי גם נתונים על עתודות הפוספט שלהם.

<קריאה: זה לא עניינך.

<קריאה: מה זה לא ענייני?

<קריאה: יש להם עתודות פוספט ל-30 שנה.

<קריאה: אתה לא צריך עוד בשדה בריר.

מירי רגב: אני רוצה לקבל איזו שהיא אינדיקציה לגבי מחקרים בעולם.

מירי רגב: הצגת לנו איזה מחקר אחד בארצות הברית.

מירי רגב: אני רוצה לקבל את שלושת הנושאים האלה בדיון.

מירי רגב: אנחנו נשב יחד, נסייר יחד עם הוועדה.

דב חנין: גברתי, גם להוסיף את שאלת החלופות.

דב חנין: איפה יש עוד פוספטים?

דב חנין: הנגב מלא בפוספטים.

מירי רגב: זה מה שאמרתי.

מירי רגב: דיברתי על בדיקת חלופות.

מירי רגב: אנחנו נהיה שם בסיור יחד עם השרה ויחד עם גורמי התכנון.

טלי פלוסקוב: גברתי היושבת-ראש, אני מציעה את עיריית ערד כמקום לישיבת הוועדה.

<אפי מיכאלי: אם אפשר, גם לשתף את הציבור בסיור הזה.

מירי רגב: אני אשתדל לשתף את הציבור כמו שהיום השתתפת והשמעת את קולך מאוד יפה.

מירי רגב: יהיה סיור.

מירי רגב: הסיור יהיה רק של האנשים המקצועיים כדי שנלמד ולא נושפע מאלה או מאלה.

מירי רגב: אחר כך נקיים דיון ענייני אם יש חלופות, איזה חלופות יש, האם משרד הבריאות יביא סוף סוף את חוות דעתו אחרי כל כך הרבה שנים, מה חוות הדעת שלו, האם זה משפיע על חיי אדם, האם זה לא מסכן חיי אדם.

מירי רגב: לפי זה אנחנו נקבע.

מירי רגב: הכיוון הוא ללכת.

מירי רגב: לא אנחנו בסוף נקבע איפה ומה ייעשה.

מירי רגב: מי שיקבע זה ועדת התכנון המחוזית.

מירי רגב: בדיוק כמו שעשינו עם פצלי השמן.

מירי רגב: יבואו לוועדת התכנון המחוזית המשרד להגנת הסביבה, משרד הבריאות, הציבור וכל הגורמים שיש להם מה להגיד כדי לקבל החלטה האם הולכים לפיילוט או לא.

מירי רגב: הוועדה לא תתכנס עד אחרי שנערוך את הסיור, עד שנקיים דיון נוסף.

מירי רגב: אז נקבל החלטה לאיזה כיוון זה הולך.

מירי רגב: אני רוצה להודות לליצמן על הדיון החשוב הזה .

מירי רגב: דרך אגב, אילולא היית מעלה את זה כהצעה לסדר זה בוודאי לא היה עולה על שולחני.

מירי רגב: לא היו לי פניות מאף גורם על הנושא הזה, רק מההצעה לסדר שלך.

מירי רגב: אני רוצה להודות לך על ההצעה לסדר.

מירי רגב: אני רוצה להודות לכל הגורמים.